text: 1Jesusqa kay willakuykunatan willaran Israel nación llaqtapi kamachiq runakunaman, Hinaspan khaynata niran: 2—Runakunata Dios gobiernayta qallarisqanqa rikch'akun, huk rey qari wawanta casarachispa, fiestata ruwaq runamanmi. 3Hinaspan sirvienten runakunata kamachiran, casarakuy fiestaman invitasqan runakunata waqyamunankupaq. Ichaqa chay invitasqan runakunañataqmi, hamuyta mana munarankuchu. 4Hinaqtinmi chay reyqa kaqmanta huk sirvienten runakunatañataq kamachiran, invitasqan runakunata khaynata nimunankupaq: “Ñan wirayachisqa torokunatapas, hinallataq wakin wirayachisqa animalkunatapas ñak'arachiniña. Chaymi mikhunapas listoña kashan. Chayqa hamuychisyá kay casarakuy fiestapi mikhunaykichispaq”, nispa. 5Ichaqa chay invitasqan runakunaqa manan hamurankuchu. Aswanmi paykunaqa sapankamanku pasakuranku. Hukninmi chakranman llank'aq pasaran, huknintaqmi negocionta atiendeq, 6wakinñataqmi reypa serviqnin runakunata hap'ispa, maqashaspalla wañuchiranku. 7Chaymi chay reyqa nishuta phiñakuran. Hinaspan soldadonkunata kamachiran, chay wañuchiq runakunata wañuchimuspanku, llaqtankutapas k'anamunankupaq ima. 8Chaymantan chay reyqa serviqnin runakunata niran: “Wawaypa casarakunanpaqqa tukuy imapas listoñan kashan. Ichaqa chay invitamusqay runakunaqa, manan kay fiestaman hamunankupaq hinañachu kanku. 9Aswanqa kunanyá riychis callekunaman; hinaspa llapallan chaypi tarimusqaykichis runakunata, wawaypa casarakuynin fiestaman hamunankupaq invitamuychis”, nispa. 10Chaymi reypa sirvienten runakunaqa, callekunaman lloqsispanku, llapallan tarisqanku runakunata invitaspa pusamuranku, allin kaqta ruwaspa kawsaq runakunata, hinallataq huchapi kawsaq runakunatapas. Chaymi casarakuqpa wasinmanqa, ashka runakuna hunt'aykamuranku. 11Hinaqtinmi chay reyqa invitachimusqan runakunata qawaq haykuspa, chaypi huk mana allin cambiasqa runata rikuran. 12Chaymi chay runata niran: “Amigo, mana allin cambiasqa kashaspaykiri, ¿imanaqtintaq kaymanri haykuramurankí?” nispa. Hinaqtinmi chay runaqa ni imatapas mana contestaspa upallalla karan. 13Hinaqtinmi chay reyqa serviqnin runakunata khaynata kamachiran: “Kay mana allin cambiasqa runataqa, makinkunata chakinkunatawan chaqnaruspayá, tutayaq ukhuman wikch'uyamuychis. Chay tutayaqpin runakunaqa waqanqaku, hinallataq nanaymanta kirunkupas rach'ikyanqaraq. 14Ichaqa ashkallañan Diospi creenankupaq invitasqa runakunaqa kashanku. Aswanqa chikallanmi akllasqa runakunaqa kanku”, nispa. 15Chaymantan fariseo religionniyoq runakunaqa, huk p'unchaw huñunakuspanku, acuerdota ruwaranku. Hinaspan acordaranku ima rimasqallanpipas Jesusta pantachispa acusanankupaq. 16Hinaspan chay fariseo religionniyoq runakunaqa qatikuqnin runakunata, hinallataq Herodespa partidonmanta kaq runakunatawan ima mandaranku, Jesusta khaynata ninankupaq: —Yachachikuq, noqaykuqa yachaykun cheqaq kaqkuna rimasqaykitaqa. Hinaspapas qanqa Diosmantan runakunaman yachachishanki allinta kasukuspa kawsanankupaq. Hinaspapas yachachisqaykimanta runakuna contraykipi rimaqtinkupas manan qanqa kasunkichu. Hinaspapas qanqa manan runakunawan allinpi qepanallaykipaqchu rimankipas. Aswanqa llapanmanmi igualta yachachinkipas, nispanku. 17Hinaspan paykunaqa tapuranku khaynata: —Qanri, ima ninkitaq, ¿allinchu Roma llaqtamanta gobiernawaqninchis Cesarman impuestokunata pagananchispaq, icha manachú? nispanku. 18Jesusñataqmi ichaqa mana allin intencionllawan tapusqankuta yachaspa, khaynata niran: —¡Ishkay uya runakuna! ¿Imanaqtintaq qankunari pantachiwayta munashankichís? 19Apamuychis impuesto paganaykichis qolqeta, nispa. Chaymi huk qolqeta Jesusman haywaranku. 20Hinaqtinmi Jesusqa chay qolqeta paykunaman qawachispa tapuran: —Kay qolqepiri, ¿pipa uyantaq, hinaspapas pipa sutintaq kashan? nispa. 21Paykunañataqmi khaynata contestaranku: —Roma llaqtapi gobiernaq rey Cesarpan, nispanku. Saynata niqtinkun Jesusqa niran: —Saynaqa rey Cesarpa kaqtaqa payman qopuychis. Hinallataq Diospa kaqtapas Diosman qopuychis, nispa. 22Hinaqtinmi Jesuspa nisqanta uyarispanku, chay runakunaqa anchata admirakuspa pasapuranku. 23Chay p'unchawllataqmi wakin saduceo religionniyoq runakunaqa Jesusman hamuranku. Paykunaqa manan wañuqkunapa kawsarimunanpiqa creerankuchu. Chayraykun Jesusta tapuranku khaynata: 24—Yachachikuq, Moisespa escribisqan leypin niwanchis: “Huk runa casarakuspa, warminpi manaraq wawayoq kashaspa wañupunman chayqa, sullk'a wawqenmi, chay viuda warmiwan casarakuspa wawayoq kanan. Hinallataqmi chay wawa nacemuqpas, wañuqpa wawan hina kananpaq chay wañuqpa sutinta apanan, saynapi wañuqpa sutin mana chinkananpaq”, nispa. 25Saynallataqmi llaqtaykupipas qanchis wawqekuna karan. Hinaspan kuraq kaqqa casararukuspa, manaraq wawayoq kashaspa wañupuran. Chaymi wañuqpa viudanwan casarakullarantaq chay wañuqpa sullk'an. 26Saynallataqmi huk tiempo pasaruqtin, paypas manaraq wawan kashaqtin wañupuran. Saynallataqmi pasaran kinsa kaqwanpas, tawa kaqwanpas, pishqa kaqwanpas, soqta kaqwanpas, hinallataq qanchis kaqwanpas. 27Chaymantañataqmi chay qanchisnintin wawqekunapa wañusqanpa qepanman, chay viuda warmipas wañupullarantaq. 28Chayqa kunanyá niwayku, llapallan wañuqkunata Dios kawsarichimuqtinri, ¿mayqenpa warmintaq kanqa chay warmirí? Qanchisnintinwanmi chay warmiqa casarasqa karan, nispanku. 29Hinaqtinmi Jesusqa paykunata contestaran khaynata: —Qankunaqa pantashankichismi, Bibliapi escribisqakunata mana yachaspaykichis, hinallataq Diospa atiynintapas mana reqsispaykichis. 30Ichaqa wañuqkunata Dios kawsarichimuqtinqa, manañan casarakuyqa kanqañachu. Aswanqa Diospa angelninkuna hinan hanaq pachapiqa mana ni pipas casarakunqachu. 31Ichaqa wañuqkunapa kawsarimunankumantari, ¿manachu qankuna Bibliapi leerankichis Diospa nisqanta? Diosqa khaynatan niran: 32“Noqan kani Abrahampa, Isaacpa, hinallataq Jacobpa Diosnin”, nispa. Paykunaqa wañusqa kashaspankupas, Diospaqqa kawsashankun. Chayraykun Diosqa llapallan wañusqa runakunapapas Diosnin, paykunapa almanku kawsasqanrayku. Saynallataqmi Diosqa kawsaq runakunapapas Diosnin, nispa. 33Saynata Jesuspa yachachisqankunata uyarispankun chaypi kaq runakunaqa anchata admirakuranku. 34Jesusmi saduceo religionniyoq runakunata upallachiran. Chayta yacharuspankun, fariseo religionniyoq runakunaqa huñunakuranku Jesuswan parlaq rinankupaq. 35Hinaspan leykunamanta allinta yachaq huknin kaq fariseo religionniyoq runa, Jesusta pantachiyta munaspa, tapuran khaynata: 36—Yachachikuq, Diospa kamachisqankunamantari, ¿mayqen kaq kamachikuytaq aswan más importanterí? nispa. 37Hinaqtinmi Jesusqa niran: —“Señor Diosniykita munakuy tukuy sonqoykiwan, tukuy almaykiwan, hinallataq tukuy piensayniykiwan ima”. 38Kay primer kaq kamachikuymi wakin kamachikuykunamantaqa aswan más importante. 39Saynallataqmi ishkay kaq kamachikuypas, kay primer kaq kamachikuyman rikch'akun. Chaymi khaynata nin: “Runamasiykita khuyakuy qan kikiykita hina”, nispa. 40Chaymi niykichis, kay ishkaynin kamachikuypin cumplikun, Moisespa escribisqan leykunapas, hinallataq Diosmanta willakuq ñawpaq profetakunapa yachachisqankunapas, nispa 41Fariseo religionniyoq runakuna huñunasqa kashaqtinkuraqmi, Jesusqa paykunata tapuran khaynata: 42—Qankunari, ¿pin ninkichistaq Diosmanta Hamuq Salvadortarí? ¿Pipa wawanmi ninkichistaq? nispa. Hinaqtinmi paykunaqa contestaranku khaynata: —Ñawpaq rey Davidpa mirayninmantan, nispanku. 43Hinaqtinmi Jesusqa kaqmanta tapuran: —Davidta Santo Espíritu rimachiqtinri, ¿imanaqtintaq payri, Cristomanta rimaspa niran: “Señorniymi”, nisparí? Ichaqa kikin rey Davidmi, ancha respetasqa runa kashaspapas, khaynata niran: 44“Señor Diosmi Señorniyta niran: ‘Phaña ladoypi tiyaykuy, llapallan enemigoykikunata noqa vencespay, chaki plantaykiman churanaykama’ ”, nispa 45Hinaspapas kikin rey Davidpunin niran: “Señorlláy”, nispa. Chayri, ¿imanaqtintaq Diosmanta Hamuq Salvadorqa ñawpaq rey Davidpa mirayninmanta kanman? nispa. 46Saynata Jesús tapuqtinmi, mana ni mayqenninkupas ni imaynanmantapas contestayta atirankuchu. Hinaspan chay p'unchawmantapacha Jesustaqa manaña ni pipas ni imamantapas tapurankuñachu.


c: text/html

text: 1Ujtawan, pisi p'unchaykunamanta, Capernaumman Jesús kutirejtin, yachakorqa wasinman chayampusqan. 2Chaypacha ashkha runas tantakamorqanku; manaña punkullamampis chimpaykuna jinachu karqa. Chaypitaj Jesusqa Diosmanta willasharqa. 3Ajinallamantaj tawa runas wantupi apamorqanku uj suchu runata. 4Chaypi runas k'iski kajtinkutaj, mana ni imaynamanta aterqankuchu chay onqosqata Jesusman qayllaykuchiyta. Chayrayku wasej patanta jusk'orqanku, maypichus Jesús kasharqa, chaynejman. Chay jusk'u ruwasqankunejtataj, suchu runata urayk'ucherqanku phullumpi sirisqata. 5Chay runaspa creesqankuta rikuspa, suchu runata Jesusqa nerqa: Wawáy, juchasniykeqa pampachasqaña, nispa. 6Chaypi tiyasharqanku leymanta wakin yachachejkuna. Paykunaqa sonqonku ukhupi yuyasharqanku kay jinata: 7Imaraykutaj kay runa chay jinata parlanri? Diospa contranta rimashan. Ni pi runa atinchu juchasta pampachaytaqa, manachayqa Dioslla, nispa. 8Jesustajrí espiritumpi yacharqapacha imatachus sonqonkupi yuyasqankuta. Chayrayku paykunaman nerqa: Imaraykutaj chay jinata sonqoykichejpi yuyankichejri? 9Imataj aswan atikojlla kanman suchu runaman ninaypaj: Juchasniyki pampachasqaña, nispa ninaychu; chayrí: Sayariy, phulluykita oqharispa ripuy, nispa ninaychu? 10Kayta nini yachanaykichejpaj Runaj Churenqa kay pachapi atiyniyoj kasqanta juchasta pampachanampaj, nispa. Chantá suchu runata nerqa: 11Qanta niyki: Sayariy; phulluykita oqharispa, ripuy wasiykiman, nispa. 12Tukuy qhawashajtinkutaj, suchu runaqa ujllata sayarerqa, phullunta oqharispataj, riporqa. Chayta rikuspa, tukuy runas manchayta t'ukorqanku, Diosta jatunchaspataj nisharqanku: Mana jayk'ajpis jinataqa rikojchu kanchej, nispa. 13Jesusqa ujtawan kuterqa Galilea Qocha kantuman. Chaypeqa Jesusman jamorqanku ashkha runas, paykunamantaj yachachiyta qallarerqa. 14Chantá Jesús chaynejta rishaspa, rikorqa Alfeoj churin, Leví sutiyojta, tiyashajta impuesto cobrana wasipi. Jesustaj payman nerqa: Jamuy qhepayta, nispa. Levitaj sayarispa, Jesuswan rerqa. 15Jinataj karqa Levijpa wasimpi Jesús mikhushajtin, impuestota ashkha cobrajkuna, juchasapaspis Jesuswan jinallataj yachachisqasninwan khuska mikhushallarqankutaj, ashkhas Payta qhatisqankurayku. 16Leymanta wakin yachachejkuna, fariseos ima Jesusta chay juchasapaswan, impuestota cobrajkunawan khuska mikhushajta rikuspa, yachachisqasninman nerqanku: Imataj kayri? Yachachejniykichejqa impuestota cobrajkunawan, juchasapaswan khuska mikhushantaj, ujyashantaj, nispa. 17Jesustajrí chayta uyarispa, nerqa: Walej kajkunaqa jampejta mana wajyanankuchu tiyan, manachayqa onqosqa kajkunalla. Mana cheqan runastachu wajyaj jamuni, manachayqa juchasapasta. 18Uj kuti Juan Bautistaj yachachisqasnin, fariseospa yachachisqasnin ima ayunota ruwasharqanku. Ujkunataj Jesusman jamuspa, nerqanku: Juanpa yachachisqasnin, fariseospa yachachisqasnin ima ayunota ruwanku. Imaraykutaj Qampa yachachisqasniyki mana ayunota ruwankuchu? nispa. 19Jesustaj paykunaman kuticherqa: Yuyankichejchu casamientoman wajyasqas ayunota ruwanankuta, chaypi casarakoj kashajtin? Casarakojwan kashaspaqa, mana ayunota ruwankumanchu. 20Uj p'unchay kanqa, maypachachus casarakoj paykunamanta qhechusqa kanqa; chaypacharajmá ayunota ruwanqanku. 21Jesús nillarqataj: Mana pipis t'irinmanchu mawk'a p'achaman mosoj trapotaqa, imaraykuchus mosoj trapoqa q'entispa, aswan jatunta llik'irparinman mawk'a p'achataqa. 22Manallataj pipis mosoj vinota jich'anmanchu mawk'a qara botaman. Mosoj vinoqa poqoykuspa, qara botata phatachinman; jinapitaj vinoqa jich'akunman, qara botapis usunman. Chayrayku mosoj vinotaqa mosoj qara botamampuni jich'ana tiyan. 23Uj samarikuna p'unchaypi Jesús risharqa trigo chajraspa chawpinta, yachachisqasnintaj qallarerqanku trigo umasta p'itirayta. 24Chayta rikuspa, fariseosqa Jesusta nerqanku: Qhaway, imaraykutaj yachachisqasniyki samarikuna p'unchaypi mana ruwanata ruwanku? nispa. 25Jesustajrí paykunaman nerqa: Manachu jayk'ajpis leerqankichej Davidqa, paywan kajkunawan yarqhachikuspa, imatachus ruwasqanta? 26Chaypacha David yaykorqa Diospa wasinman, Abiatar kuraj kaj sacerdote kashajtin. Chaypi Diospaj t'aqasqa t'antata mikhorqa, paywan kajkunamampis mikhuchillarqataj. Chay t'antastaqa mana paykunachu mikhunanku karqa, manachayqa sacerdoteslla mikhoj kanku. 27Jesús nillarqataj: Samarikuna p'unchayqa runarayku churasqa karqa, manataj runaqa samarikuna p'unchaypajchu ruwasqa karqa. 28Chayrayku Runaj Churenqa samarikuna p'unchaypatapis Señornin.

robotstxt: allowed

filter: keep


text: 1Diosqa ancha khuyapayakuqmi. Paymi akllawaranku Jesucristomanta willakunaykupaq. Chayraykun noqaykuqa, mana desanimakuspa, payta servishayku. 2Noqaykuqa p'enqakuypaq kaqkunataqa manan ruwaykuchu; nitaqmi pakallapi p'enqa-p'enqaypaq huchakunatapas ruwaykuchu. Hinaspapas noqaykuqa manan ni pitapas engañaspachu puriyku; nitaqmi Diosmanta allin willakuykunata willaspaykupas, cambiaykuchu. Aswanmi kikin Diospuni imapas rimasqaykumantaqa testigoyku. Chayraykun llapallan runakunaqa noqaykupi confiankuman. 3Ichaqa Diosmanta allin willakuykunata mana entiendeyta munaq runakunaqa, wiñay wañuymanmi rishanku. Chayraykun paykunapaqqa Diosmanta kay allin willakuykunaqa pakasqa hina kashan. 4Sayna pakasqaqa kashan, diablo mana creyente runakunapa piensayninta tutayaqman hina tukurachisqanraykun. Chaymi paykunaqa mana entiendenkuchu Diosmanta allin willakuykunataqa, huk sumaq k'ancharishaq hina kashaqtinpas. Jesucristoqa cheqaq Diosmi. Ichaqa chay sumaq k'anchaytan mana creeq runakunaqa mana rikunkuchu. 5Noqaykuqa manan kikiykupa vidaykumantachu willakuspa puriyku. Aswanqa Jesucristo Señorninchis kasqanmantan willakuyku. Hinaspapas noqaykuqa, Señorninchis Jesucristota khuyakusqaykuraykun, serviqniykichis runakunalla kayku. 6Kay pachata ruwaspanmi Diosqa niran: “K'anchay tutayaqpi k'anchachun”, nispa. Chay k'anchaymi, Diospa willakuyninmanta allinta entiendeqtinchis, noqanchispa sonqonchista k'anchaykuran, saynapi Señorninchis Jesucristopa k'anchaq uyanta rikuspanchis, Taytan Diosqa ancha atiyniyoq kasqanta yachananchispaq. 7Noqanchispa sonqonchispiqa Diospa atiyninmi kashan, imaynan allpamanta p'akikuq mankapi huk tapaw qoripas kashanman hina. Chay p'akikuqlla manka hinaqa noqanchismi kanchis. Chaymi runakunapas yachanku, atiywan yachachisqaykuqa mana noqallaykumantachu hamusqanta, aswanqa Diosmanta hamusqanta. 8Chayraykun noqaykuqa tukuy imaymana problemakunata pasaspapas, mana desanimakuykuchu. Saynallataq ima sasachakuyña hamuqtinpas, chaykunataqa pacienciawan soportayku. 9Runakuna contraykupi kaspa, qatikachawaqtinkupas, Diosqa manan sapallaykutaqa saqewankuchu. Runakuna hap'iwaspanku maltratawashaqtinkupas, manan wañuraykuchu. 10Saynallataqmi maytaña rispaykupas, cuerpoykupin ñak'ariyku, Jesuspas imaynan ñak'ariran chay hinata. Jesuspa ñak'arisqantan hinallataq paypa kawsarimusqantan runakunaqa vidaykupi rikushanku. 11Noqaykuqa kawsashaykun. Ichaqa Señorninchis Jesucristomanta willakusqaykuraykun runakuna wañuchiwanankumanta sapa kutin peligropi kashayku. Saynata kawsaqtiykun runakunaqa rikushanku, Señor Jesucristopa ñak'arisqanta hinallataq paypa kawsarimusqanta vidaykupi. 12Noqaykuqa wañuchiwanankumantan peligrollapi kashayku. Ichaqa saynata kawsaspaykun, qankunata yachachishaykichis, Jesucristopi astawan confiaspa, wiñaypaq kawsanaykichispaq. 13Chaykunamantan Bibliapi khaynata nishan: “Noqaqa Diospin confiani; chayraykun Diosmanta rimani”, nispa Saynallataqmi noqaykupas Diospi confiayku. Chaymi Diosmanta willakuyku. 14Noqanchisqa yachanchismi, imaynan Señor Jesucristota Dios Taytan kawsarichimuran, saynallatataqmi noqanchistapas kawsarichiwasunchis. Hinaspan noqaykutaqa qankunatawan kushkata paypa kasqanman pusawasunchis. 15Noqaykuqa anchatan ñak'arishayku qankunapa allinniykichispaq, saynapi aswan más ashka runakuna Diospa munakuyninta chashkinankupaq, saynapi chay ashka runakunaqa, graciasta qospanku, Diosta alabanankupaq. 16Chayraykun noqaykuqa, mana ishkayaspayku, Diospi confiayku. Kay aycha cuerpoykuña machuyapushan chaypas, p'unchaw-p'unchawmi Diosqa kay sonqoykuta wiñarichishan paypi astawan confianaykupaq. Chaymi noqaykuqa joven runa hinaraq sonqoykupi kallpanchasqa kashayku. 17Hinaspapas kay pachapi huk tiempolla ñak'ariyninchisqa manan wiña-wiñaypaqchu, aswanqa tukukuqllan. Ichaqa saynata ñak'arispanchismi, sumaq hatun premiota chashkisunchis. Chay premioqa ancha valorniyoqmi, hinaspapas mana hayk'aq tukukuqmi kanqa. 18Saynaqa amayá noqanchisqa kay pachapi imapas ñak'arisqanchismantachu llakikusunchis. Aswanqa mana rikusqanchis cielopi kawsanamantayá preocupakusunchis. Kay pachapi imapas rikusqanchisqa tukukuqllan. Ichaqa hanaq pachapi mana rikusqanchis kaqkunaqa wiña-wiñaypaqmi duranqa.


text: 1Jerusalén marcaman mana çhayallar, Betfagé marcamanna purïshijnincunawan Jesús çhayaran. Betfagé marca Ulïbus punta çhaquinçhu caycaran. Ishcaj purïshijnincunata caçharna, 2Jesús niran: Wac chimpa tacsha marcaman aywariycuy. Çhayar, mallwayuj büruta tarinquipaj. Watarashanpita pascarir, apacamunqui. 3Pascaycaptiqui pipis miçhäshuptiqui, ninqui: Mandamajnïtash mañanqui. Cutirachipamushayqui. 4Llapantapis ruraran juc willacujpa shimin çharcucänanpaj. Willacujga unay niran: 5Jerusalén marca runacunata ninqui: Mä, ricay. Mandajniqui shaycämun. Lluta runa-jina bürun muntash shaycämun. Manta bürun muntash shaycämun. 6Chaura Jesúspa shiminta wiyacur, purïshijnincuna llapanta ruraran. 7Wawantinta büruta Jesúsman aparan. Jacuncunata shawaparcur, Jesústa muntachiran. 8Bürun muntash Jesús aywaycaptin, runacuna cushicuywan jacuncunatapis, jaçhapa rämancunatapis caminuman mashtapuran. 9Jesúspa jipanta, ñaupanta aywajcunapis cushicushpan japarpararan: Taytallau Tayta, washaycallämay, ari. Unay mandaj Davidpa willcanta washaycullächun. Tayta Diosninchi caçhamushan runa alli ricash caycullächun. Janaj pachaçhu cawaj Tayta Diosninchita alliman çhurayculläshun nir. 10Jinan Jerusalén marcaman çhayaptin, runacuna wichaypa-uraypa rimacullaran: ¿Piraj cay runa? nir. 11Jesúswan purijcunam ichanga niran: Cay runa willacuj Jesúsmi. Galilea quinran Nazaret marcapita shamusha. Tayta Diosninchipa shimintam willapäcun nir. 12Tayta Diosninchipa wasinpa sawanninman yaycurirna, ranticujcunatapis, rantipacujcunatapis Jesús jarguriran. Jillay rucapacuj runacunapa mïsancunatapis sajtar ushyariran. Jillaynintapis mashtar ushyariran. Paluma ranticujcunapa jamacunancunatapis wicapar ushyariran. 13Llapanta wicapar niran: Tayta Diosninchipa shiminçhu nin: Wasïga mañacamajcunallapämi. Jamcunam ichanga suwapa maçhayninman ticrachishcanqui. 14Tayta Diosninchipa wasillançhu caycaptin, japracunawan wijrucuna Jesústa çhayapuran. Payga llapanta allchacächiran. 15Tayta Diosninchi camacächiyninpa runacuna imaypis mana ricashancunata Jesús ruraptin, wamracunapis cushicushpan niran: Unay mandaj Davidpa willcan alli ricash caycullächun. Jesústa alliman çhuraptin, mayur cüracunawan Moiséspa shiminta yaçhajcuna ullgucaycäriran. 16Ullgur, Jesústa tapuran: ¿Wamracuna imata rimashantapis manachu wiyanqui? nir. Jesúsna niran: Au, wiyashcä. Jamcunapis wiyamay. Tayta Diosninchipa shiminta liguishcanqui, ¿au? Isquirbirächishançhu nuwapaj rimar nin: Sinçhi wamracunapis, chuchuçhu waguiraj wamracunapis alliman çhurananta quiquin Tayta Diosninchi camacächisha. 17Paycunata jaguiycur Betania marcamanna Jesús pachacuj aywacuran. 18Warannin tuta Jerusalén marcaman Jesús cutiptin, yargay chariran. 19Caminu lädunçhu jïgus yürata ricar, wayuyninta ashij aywaran. Çhayar, wayuyninta mana tariranchu. Üjallanta tariran. Chaymi jïgus yürata niran: Cananpita mana imaypis wayunquipänachu. Niptin, chaquicäcuran. 20Chaquicäcujta ricar, purïshijnincuna mancharicäcuran: ¿Imanirraj yüra juclla chaquicäcusha? nir. 21Jesúsna niran: Sumaj tantiyacunquiman. Mana llutäpacullar Tayta Diosninchiman yupachicur, mana jïgus yürallatachu chaquichinquipaj. Manchäga puntacunatasi yacu püsuman witirachinquipaj. Llapanta camäpacunquipaj. 22Llapan shunguyquiwan Tayta Diosninchita mañacur, çhasquinquipaj. 23Chaypita Tayta Diosninchipa wasinman yaycurir, Jesús willapäcuran. Mayur cüracunawan mayur runacuna Jesústa tapuran: Tayta, ¿pitaj caçhamushcashunqui? ¿Pipa munayninwantaj imacunatapis ruraycanqui? nir. 24Jesúsna niran: Nuwapis mä, tapucushayqui. Willamaptiqui, pï caçhamashantapis willashayqui. 25Juanta ushyachicunanpaj, ¿pitaj caçhamusha: Tayta Diosninchichu, runa-masillanchu? Mä, willamay. Chaura quiquin-pura parlanacäriran: Tayta Diosninchi caçhamusha niptinchi: ¿Imanirtaj mana wiyacushcanquichu? nimäshun. 26Runa-masinchicunalla caçhamusha niptinchi, runacuna wañuchimäshun. Runacuna Ushyachicuj Juanta çhasquicush caran: Tayta Diosninchipa willacujninmi nir. 27Chaymi Jesústa niran: Tapumashayquita mana musyächu. Chaura Jesúspis niran: Mana camäpacuptiqui, nuwapis pï caçhamashanta mana willashayquichu. 28Jananmanpis: Mä, tapushayqui nir tincuchiypa willapar, Jesús niran: Juc runapash ishcay wamran caran. Jichpa wamrantash niran: Wawallau, canan junaj übasta uryamuy. 29Wamrannash niran: Mana aywashäpächu. Mana aywashäpächu nirpis yarpaçhacurirshi, aruj aywaran. 30Shullca wamrantapis arujshi caçharan. Caçhaptin, jucllash auniran. Chaypis manash aywaranchu. 31Canan mä, tapushayqui. ¿Maygan wamrantaj papäninpa shiminta çharcusha? Niptin: Jichpa wamran nipäcuran. Jesúsna niran: Sumaj tantiyacunquiman. Chiqui runacunapis, wayrapacuj warmicunapis juchallaçhu arun. Mana imaysi Tayta Diosninchipa maquinçhu juyangachu nirpis llutanta yarpaycanqui. Yarpaçhacurirga, Tayta Diosninchipa maquinçhu cawanga; jamcunam ichanga mana. 32Ushyachicuj Juan: Tayta Diosninchipa shiminta wiyacuy nir willapäshuptiquisi, mana wiyacushcanquichu. Juchayquipita mana wanacushcanquichu. Chiqui runacunawan wayrapacuj warmicunam ichanga wiyacusha. Juchanpita wanacushanta ricaycarsi, mana yarpaçhacushcanquichu. Tayta Diosninchipa shiminta mana çhasquicushcanquichu. 33Yapay tincuchiypa willapäcur, Jesús niran: Juc çhacrayuj runash übasta mururan. Ushyaypash jinçharan. Übasta japchinanpäpis püsutash ruraran. Çhacranta täpananpänash türi wasita pirgachiran. Jinarcur çhacra runacunata allimshaycurshi, juclä marcapa aywacuran. 34Übas pallay çhayamuptin, uywaynincunatash caçhacuran: Dirïchüta shuntamuy nirshi. 35Caçhancuna çhayaptinshi, allimshacuj runacuna juc caçhanta magaran. Juctanash wañuycachiran. Juctanash sajmar ushyaran. 36Chaura çhacrayuj juc uywaynincunatanash caçhacuran. Chaynuyllash paycunatapis allimshacujcuna ushyaran. 37Chayshi çhacrayuj quiquinpa wamranta caçhacuran: Quiquïpa wamräta manchapacungam nirshi. 38Çhacrayujpa wamranta ricarshi ichanga, allimshacujcuna quiquin-puralla parlanacäriran: Papänin tagay wamrallanpaj llapan imancunatapis jaguipaycunga. Chaymi wañurachishun. Chaura cay çhacra nuwanchipaj canga nir. 39Chaynuy nirshi, çhacrayujpa wamranta charipäcuran. Çhacranpita jargurcurshi, wañuycachiran. 40Canan mä, willamay. Çhacrayuj cutimur, ¿imataraj ruranga chay çhacra runacunata? 41Paycunana niran: Chay çhacra runacunata mana llaquipällar wañurachinga. Çhacranta alli runacunatana allimshaycunga. Allimshaycunga çhacrapa wawanta cutichijcunallata. 42Jesúsna niran: ¿Tayta Diosninchipa shiminta manachu liguishcanqui? Shiminçhu niycan: Wasi rurajcuna: Cay rumi mana allichu nir wicapashantapis Tayta Diosninchi simintuta jallarachinanpaj çhurasha. Chayta quiquin Tayta Diosninchi camacächisha. Chaypita cushicurcaycanchi. 43- 44 Sumaj tantiyacunquiman. Mana wiyacuptiqui, Tayta Diosninchipis caçhariycushunquipaj. Wiyacuj runacunatam ichanga maquinçhu purichinga. Wiyacujcunaga Tayta Diosninchipa shungun munashanta ruranga. 45Fariseucunawan mayur cüracuna wiyächipaycashanta tantiyacuriran. 46Chaura juclla Jesústa chariyta munaran. Ichanga achcaj runa juturaptin, mancharishpan mana chariranchu. Runacuna Jesústa çhasquicuran: Tayta Diosninchipa willacujnin nir.


text: 1Diosqa ñawpaq tiempopin, Israel nacionniyoq runakunawan huk pactota ruwaran. Hinaspan chay pactota ruwaspa, Diosqa kamachiran imaynatas runakuna payta adoranankupaq. Chaypaqmi kay pachapi ratk'a tolderamanta ruwasqa tabernáculo nisqa templota ruwaranku. Chaymi chay temploqa runakunapa ruwasqallan karan. 2Chay runakunapa ruwasqan tabernáculo temploqa ishkay cuartoyoqmi karan. Chay primer kaq cuarton sutichasqa karan “Lugar Santo” nisqa sutiwan. Chay lugarpin mechero hina k'anchaq huk candelabro qanchis puntayoq karan. Hinaspapas kallarantaqmi huk mesa; chay mesapin karan Diosman ofrenda churasqanku t'antakuna. 3Chay primer kaq cuartoman qatiqnin cuartoqa huk ratk'a cortina telawanmi dividisqa karan. Chay ishkay kaq cuarton sutichasqa karan “Lugar Santísimo” nisqa sutiwan. 4Chay “Lugar Santísimo” nisqa lugarpin karan inciensota k'ananankupaq qorimanta ruwasqa huk altar. Hinaspapas kallarantaqmi tablamanta ruwasqa baúl hina arca nisqanku. Chay arcaqa hawanpas ukhunpas qoriwanmi bañasqa karan. Chay arcapa ukhunpiñataqmi kallarantaq qorimanta ruwasqa jarra. Chay jarrapiñataqmi churasqa karan “maná” nisqa mikhuna. Saynallataqmi chay baúl hina arcapiqa kallarantaq Aaronpa ch'ikllimuq bastonnin. Saynallataqmi chay arcapiqa kallarantaq, Moisesman Diospa qosqan chunkantin leykuna, ishkay tabla rumipi escribisqa. 5Chay baúl hina arcapa hawanpiñataqmi churasqa karan qorimanta ruwasqa querubinwan sutichasqa angelkuna. Chay querubín angelkunan arcapa tapanta raphrankuwan taparanku. (Hinaspapas chay angelkunaqa tukuy atiyniyoq Dios chaypi kasqantan rikuchiranku). Ichaqa kay asuntokunamantaqa manañan más detalladamenteqa rimasunmanchu kunanqa. 6Chay tabernáculo nisqa templo ukhupin chay llapallan cosaskunataqa churaranku. Hinaqtinmi Israel nacionniyoq sacerdote runakunaqa chay “Lugar Santo” nisqa cuartoman sapa p'unchaw haykunku, Diosta servispa cultota ruwanankupaq. 7Ichaqa chay “Lugar Santísimo” nisqa lugarmanqa llapallan sacerdotekunapa jefellanmi haykun. Payqa watapin ch'ulla kutillata haykun, Diosman sacrificasqa animalkunapa yawarninta apayukuspa. Hinaspan kikinpa huchankunamanta, hinallataq llaqtapa huchankunamantawan chay yawarta Diosman ofrecen, saynapi mana yachashaspa ruwasqan huchankumanta perdonasqa kanankupaq. 8Chay tabernáculo nisqa templopi ishkaynin cuartokunamantaqa Santo Espiritun kayta yachachiwanchis: primer kaq “Lugar Santo” nisqa cuarto kashaqtinraqqa, manan ni pipas “Lugar Santísimo” nisqa cuartomanqa haykuytaqa atinkumanchu, chay lugarman haykunankupaq mana ni pimanpas permitisqa kasqanrayku; (aswanqa llapallan sacerdotekunapa jefellanmi haykuyta atin watapi huk kutillata). 9Sacerdotekunapa tukuy chaykuna costumbrenkuman hina ruwasqankuqa, noqanchispaqmi huk ejemplo kashan. Chaymi yachachiwanchis, chay ofrendakunata qospa, hinallataq chay animalkunata sacrificaspa Diosman ofrecesqankuqa manan runakunapa huchankutaqa perdonayta atinchu, nitaq yanapawanchishchu, ch'uya concienciayoq kananchispaqqa. 10Chay ñawpaq leykunaqa yachachiwaranchis imas mikhunanchismanta, imas tomananchismanta, unuwan maqchikuspa limpiasqa kananchismanta, hinallataq tukuy ceremonia costumbrekunata ruwananchismantawan imallan. Chaykunataqa ruwana karan, Diospa prometesqan mosoq pacto chayamusqan p'unchawkamallan. 11Ichaqa ñan Señorninchis Jesucristoqa hamuranña. Hinaspan payqa hanaq pacha cielopi cheqaq templopi kaq sacerdotekunapa jefenña kaspa, allin kaqkunata qowanchis. Hinaspapas Señorninchis Jesucristoqa manan runakunapa ruwasqan tolderamanta tabernáculo nisqa templopichu sacerdote kashan. Aswanmi payqa hanaq pacha cielopi Diospa ruwasqan más allin cheqaq templopi (wiña-wiñaypaq) sacerdote kashan. 12Hinaspapas Señorninchis Jesucristoqa ch'ulla kutillatan hanaq pachapi “Lugar Santísimo” cuartoman haykuran. Chayman haykuspanqa, manan orqo kapipa nitaq torillopa yawarninta ofrecenanpaqchu haykuran. Aswanqa kikinpa yawarninta ofrecenanpaqmi haykuran. Saynata ruwaspanmi, Señorninchis Jesucristoqa, huchanchiskunamanta perdonawaspanchis, wiña-wiñaypaq salvawanchis. 13Arí, cheqaqpunin Israel nacionniyoq runakunapa costumbrenkuman hinaqa, huchankumanta limpiasqa kanankupaqqa, orqo kapikunapa, hinallataq torokunapa yawarninwan ch'aqchuchikunku. Saynallataqmi altarpi k'anasqanku vaquillapa ushpanwanpas, cuerponkuta polvochikunku, saynapi ch'uyanchasqa kanankupaq. 14Ichaqa kunanqa yachananchismi kayta: Señorninchis Jesucristopa yawarninmi aswan más atiyniyoq chay animalkunapa yawarninmantaqa. Chayraykun kikin Señorninchis Jesucristoqa, Santo Espiritupa yanapayninwan, cuerponta sacrificaspa, Diosman ofrecekuran. Chaymi Señorninchis Jesucristoqa, cruzpi yawarninta ch'aqchusqanwan, tukuy millay huchanchiskunamanta perdonawanchis, saynapi wiña-wiñaypaq kawsaq Diosllataña servinanchispaq. 15Chayraykun Señorninchis Jesucristoqa cheqaq abogadonchis kaspa, kikinpa wañuyninwan huk mosoq pactota ruwaran, saynapi Diospa waqyasqan runakuna Diospa prometewasqanchis wiña-wiñaypaq herencianchista chashkinanchispaq. Ichaqa ñawpaq kaq pactoman hinaqa, manan ni pipas perdonasqachu karanchis. Chaymi Señorninchis Jesucristoqa wañuran, (pipas paypi creeqkuna) perdonasqa kananchispaq. 16Huk ejemplota willasqaykichis. Chay mosoq pactoqa runapa huk testamento ruwakusqanmanmi rikch'akun. Chay ruwasqan testamento valorniyoq kananpaqqa, chay testamento ruwakuq runaraqmi primerta wañunan. 17Chaymi chayraq chay testamentoqa valorniyoq. Ichaqa manan chay testamentoqa valenmanchu, chay testamentota ruwakuq runa kawsashaqtinraqqa. Maypachan wañukun, chayñan chay testamentoqa valorniyoq. 18Saynallataqmi chay primer kaq pactopas animalkunapa yawarninwan ruwasqa karan. 19Chayraykun Moisespas primertaqa Israel nacionniyoq runakunaman Diospa kamachisqan leykunamanta willaran. Chaymantan ichaqa puka millmamanta huk hisopota ruwaran. Hinaspan torillokunapa, hinallataq orqo kapikunapa yawarninta unuwan chapuran. Chaymanmi hisopo ruwasqanta challpuran; hinaspan “Libro de la Ley” nisqa Diospa libronta chay yawarwan primerta ch'allaran. Chaymantataq chaypi kaq Israel nacionniyoq llapallan runakunatapas ch'allallarantaq. 20Chaykunata ruwayta tukuruspanmi, Moisesqa runakunata khaynata niran: “Kay yawarwanmi Diosqa huk pactota qankunawan ruwan. Hinaspan kamachiwanchis kay pactota kasukuq kananchispaq”, nispa. 21Saynallataqmi Moisesqa chay yawarwan ch'allaran tolderamanta ruwasqa tabernáculo nisqa templotapas, hinallataq chay tabernaculopa ukhunpi kaq tukuy serviciokunatapas. 22Chaykunamantan Moisespa escribisqan leypiqa niran, tukuy imapas yawarwan ch'allasqa kaspa, limpiasqa kananpaq. Chayraykun yawar mana hich'asqa kaqtinqa, runakunaqa huchankumanta mana perdonasqachu kanku. 23Chayraykun necesariopuni karan (animalkunata wañuchinankupaqqa, saynapi chay) animalkunapa yawarninwan kay pachapi tabernáculo templo ukhupi tukuy kaqkunata ch'allaspa, ch'uyanchanankupaq. Ichaqa kay pachapi chay tabernáculo templopas, hinallataq ukhunpi tukuy kaqkunapas hanaq pachapi kaq cheqaq templopa rikch'aynillanmi. Chaymi hanaq pacha cielopi cheqaq templomanqa mana ni pipas haykunmanchu animalkunapa yawarninta ch'allananpaqqa. Ichaqa aswan más valorniyoq sacrificion necesitakuran chay lugarman haykunapaqqa. 24Kay pachapi temploqa hanaq pachapi kaq temploman rikch'akuqllan. Ichaqa Señorninchis Jesucristo, hanaq pachapi cheqaq temploman haykuspanqa, manan kay pachapi runakunapa ruwasqan temploman hinachu haykuran. Aswanmi Señorninchis Jesucristoqa noqanchispa favorninchispi rimananpaq Diospa ñawpaqninpi kashan. 25Kay pachapi sacerdotekunapa jefen sacerdoteqa, sapa watanmi animalkunapa yawarninta apayukuspa, kay pachapi kaq templopi “Lugar Santísimo” nisqa cuartoman haykun. Ichaqa Señorninchis Jesucristoqa ch'ulla kutillan cruzpi wañuran. Hinaspan payqa hanaq pachapi kaq cheqaq temploman ch'ulla kutilla haykuran, pay kikinta ofrecekuspa huk ofrenda hina, (saynapi huchanchiskunamanta perdonawananchispaq). 26Sichus kay pachapi kaq templopi “Lugar Santísimo” nisqa cuartoman sapa watan Señorninchis Jesucristo haykunman karan chayqa, sapa watanchá wañunan kanman karan, kay pacha unanchasqa kasqanmantapacha. Ichaqa manan chayqa saynachu. Aswanmi Señorninchis Jesucristoqa, kay último tiempopi hamuspan, cruzpi ch'ulla kutilla wañunanpaq ofrecekuran. Chay ch'ulla kutilla wañusqanwanmi, huchanchiskunata perdonaspa, wiña-wiñaypaq salvawanchis. 27Runakunaqa llapallanchismi ch'ulla kutillata wañusunchis. Chaymantan ichaqa Diospa juzgawanallanchistaña suyasunchis. 28Saynallataqmi Señorninchis Jesucristopas cruzpi chakatasqa wañunanpaq ch'ulla kutillata vidanta ofrecekuran, saynapi llapallan huchanchiskunamanta ashka runakunata perdonawananchispaq. Hinaspan Señorninchis Jesucristoqa kaqmanta kay pachaman kutimunqa. Ichaqa kay pachaman kutimuspaqa, manañan huchanchiskunaraykuchu kaqmanta wañunanpaq hamunqa. Aswanmi payqa kutimunqa, payta suyakuq llapallan runakunata salvawananchispaq.


text: 1Gamcunas runawan servichicugcuna, runaycunata alipa ricapäcuy, jinaman gopäcunaycagta gopäcuy. Gamcunapas munayniyogniquicuna jana pachachrümi cayan, imanuy rurapäcungaypitas taripapäcushunaypag. 2Chauraga chaynuyla manacurcayay Diosninchita, jinaman mayag mayagla capäcuy, imayürasi “Gracias” nicurcayar. 3Nätan nogacunapagsi manacurcay imanuylapas Cristopita mana unay musyapäcunganta willapacurcänäpag. Chaynuy willapacungäpitam canansi cay carcelchru cayä. 4Chaynuytag manacurcay aygas tantiacuylata rimapäcunäpag. 5Chaynuytag shumag tantiarcur imatas rurapäcuy imatas rimapäcuy Diosta mana chrasquicusha runacunawan carcayarga, nätan imayüra aygayüras timpuycunata mana usuchilar ali cawapäcuy, jinaman yanapapäcuy. 6Nätan rimarga rimapäcuy shumagta, aygas mayacuylata, jinaman tapucurcäshuptiquis yachrapäcunquimanmi imanuypa niytas. 7Nätan imanuy cayangätas, jinaman ima rurayangätas, cuyashä Tïquicom musyachipäcushunqui. Payga chaynuy alilam Diosta servin, nätan payga cayan Munayniyog Diospita willapacug-mayïmi. 8Chaymi gamcunaman cachrayämü, imanuy capäcungätas musyachipäcushunaypag, jinaman calpanchächipäcushunaypag. 9Paywanmi cachrayämü Onesimotas. Paysi cuyashämi, jinaman Dios ningannuyla cawagmi. Payga marca-mayiquicunam. Paycunam caychru ima rurarcayangätas musyachipäcushunqui. 10Chaynuytan cay carcelchru cayag mayï Aristarcosi aparcayächimushunqui salüduta, jinaman Bernabëpa prïmun Marcossi. Paypitaga nämi ichiclata musyararcayächig, gamcunaman nä chrämuptin alipa chrasquipäcuy. 11Chaynuytan salüduta aparcayächimushunqui Jesús nipäcungan Justosi. Paycunalam Israel castapitaga yanapapäcaman Diospa munayninman yaycuypita willapacuptï. Paycunalam nogataga cushicachiman. 12Chaynuytan aparcayächimushunqui salüduta Epafrassi. Paysi cayan marca-mayiquicunam, jinaman Cristopa uryagninmi. Payga imaysi chaynuylam Diosta alisca manacuyan gamcunapag, mana ima juchamansi ishquilar ali capäcunaypag, jinaman ima-aygachrüsi Diosninchi munangannuyla rurapäcunaypag. 13Nogaga shumagmi musyayä Epafras gamcunapita imayüra aygayüras “¿Imanuyrag carcayan?” nir yarpararcayäshungayta. Chaynuylam payga yarparayan Laodicea marcachru cayagcunatas, jinaman Hierápolis marcachru cayagcunatas. 14Chaynuytan cuyashä jampicug Lucassi, jinaman Demassi aparcayächimushunqui salüduta. 15Chaynuytag nogapitas saludayulay Laodiceachru Jesusman yupachicug-mayinchicunata, Ninfata, jinaman wayinchru Diosman yupachicug gotucagcunata. 16Cay apayächimungä cartata leyircurga apachipäcuy Laodiceachru cayagcunamansi leyipäcunanpag. Nätan Laodiceaman apachingä cartata gamcunaman apachipäcamuptin, gamcunas leyipäcuy. 17Nätan Arquipota cay niyäriy: “Munayniyog Dios servigninpag chrurarayäshuptiquiga, pay ningancunata mana gongalar ruray” niyärilay. 18Noga Pablom cay ushanantaga maquïwan isquirbiyämü chay tapucurcayäshungaypita. Amanar gongapäcamaychu cay carcelchru cayangäta. Diosninchi cuyapälar ima-aygachrüsi yanapapäcushunqui. Chaynuy cachun.


text:
Kiru
Kiru nisqakunaqa runap, tulluyuq uywakunappas siminpi khachunapaq kurku yawrikunam.
Runa wawaqa iskay chunka tawayuq ñuñu kiruyuqmi. Chay ñuñu kirukuna paskakuptin, kimsa chunka suqtayuq wiñaypaq kirukunam wiñan.
- Ñawpaq kiru (dentes incisivi)
- Allqu kiru icha Ñawi kiru (dentes canini)
- Ñawpaq maran kiru (dentes praemolares)
- Maran kiru (dentes molares)
- Waqsa kiru (dentes torti)
- Antar kiru (dentes cuprei)
- Ñuñu kiru (dentes lactei)
- Wiñaypaq kiru (dentes permanentes)
- Waqaru (molares serotini)


text: 1Tata Diosqa Moisesman kay jinata parlarqa: 2Kay kamachisqaqa kashan lepra onqoyniyojkuna imaynatachus llimphuchakunankumanta: Leprawan onqosqaqa sacerdotej ñawpaqenman pusasqa kanqa. 3Sacerdotetaj jaramanta jawaman llojsenqa chay onqosqata qhawanampaj. Sichus sacerdote rikun chay runaj lepra onqoynin sanoyasqantaña chayqa, 4sacerdoteqa apachimonqa iskay kawsashaj llimphupaj qhawasqa p'isqosta, uj cedro k'aspitawan, puka q'aytuta, hisopo nisqa qhoratawan. 5Jinaspataj, kamachenqa ujnin p'isqota wañuchinankuta uj t'uru mankapi purej yakuyoj patapi. 6Chaymantataj oqharenqa kawsashaj p'isqota, cedro k'aspita, puka q'aytuta, hisopotawan. Chaykunatataj joq'ochanqa, purej yaku patapi wañuchisqa karqa, chay p'isqoj yawarninwan. 7Chaymantataj qanchis kutita chay yawarwan ch'ajchonqa lepramanta sanoyapoj runata. Jinamanta nenqa lepramanta llimphuña kasqanta. Jinaspataj, chay kawsashaj p'isqota kachariponqa. 8Pichus llimphuchakojqa p'achasninta t'ajsakonqa, jinallataj pelosnin kaj chhikata ruthukonqa; chantapis mayllakullanqataj, ajinamanta llimphupaj qhawasqa kanqa. Chaymantaraj yaykuponqa jaraman; chaywampis qanchis p'unchaytaraj paypa toldonmanta jawallapi tiyakonqa. 9Qanchis kaj p'unchaypitaj ujtawan tukuy chujchasninta ruthukonqa, jinallataj sunkhasninta, ñawi cejasninta, tukuy cuerpompi kaj pelosnintawan. Chaymantataj p'achasninta t'ajsakonqa, tukuy cuerpontapis mayllakullanqataj. Chaymantaraj payqa llimphupaj qhawasqa kanqa. 10Pusaj kaj p'unchaypitaj iskay sumachaj kaj corderosta apamonqa mana iman imanasqasta, uj watayoj ovejatawan mana iman imanasqata. Apamullanqataj sojta kilos khuskanniyoj sumaj kaj jak'uta aceitewan puñasqata, jaywasqa kanampaj khuskan botella aceitewan. 11Llimphuchayta ruwaj sacerdoteqa chay llimphuchakoj runata, chay imastawan khuska Tata Diospa ñawpaqenman pusanqa Dioswan Tinkukuna Toldo punkuman. 12Chantá sacerdoteqa ujnin kaj corderota, khuskan botella aceitetawan Tata Diosman jaywanqa chay runaj juchasnimpa cuentanmanta. Chayta ikhaspa, Diosman jaywanqa. 13Sacerdoteqa chay corderota wañuchenqa, maynejpichus uywasta ñak'anku jucharayku, chayrí Tata Diosta yupaychaspa q'olachinapaj, chaynejpi. Imaynachus chay ujkuna jaywanasmanta wakin aychan sacerdotepaj kanan karqa, ajinallataj kay jaywanamantapis kanqa, imaraykuchus chayqa Tata Diospaj t'aqasqa may santomin. 14Chaymantataj sacerdoteqa chay uywaj uj chhika yawarninwan jawenqa llimphuchakojpa paña ninrimpa urannejman, paña makimpa machu dedonta, paña chakimpa machu dedontawan. 15Chaymantataj sacerdoteqa uj chhika aceiteta lloq'e maki qochanman jich'akonqa. 16Chantá paña maki dedonta chhaponqa chay uj makimpi kashaj aceiteman, jinaspataj, qanchis kutita aceitewan ch'ajchonqa Tata Diospa ñawpaqempi. 17Makimpi puchoj aceitewan sacerdoteqa chay llimphuchakoj runata jawenqa, paña ninrimpa urannejman, paña makimpa machu dedonta, paña chakimpa machu dedontawan, maynejkunapichus yawarwan jawisqaña karqa, chaykunapi. 18Chaymantataj makimpi puchoj aceitewan sacerdoteqa jawillanqataj llimphuchakoj runaj umantañataj. Chay imasta sacerdoteqa ruwanqa Tata Diospa ñawpaqempi chay runa juchasninmanta perdonasqa kanampaj. 19Chantá sacerdoteqa chay runaj juchasninrayku apamusqan uywatañataj jaywanqa; ajinamanta chay ch'ichipaj qhawasqa runa llimphuchasqa kanqa. Chaymantataj chay apamusqan uywata wañuchenqa q'olachisqa kanampaj, 20jaywanqataj altar patapi, ch'aki mikhuy jaywanatawan. Chayta ruwanqa sacerdoteqa Tata Diospa ñawpaqempi chay runaj juchasnin pampachasqa kanampaj, chay runataj llimphupaj qhawasqa kanqa. 21Sichus chay runa wajcha kaspa, mana atinman chay kamachisqa jaywanata apamuyta chayqa, apamuchun juchanrayku jaywanampaj uj corderollata, ikhaspa Tata Diosman rikuchisqa kanampaj. Apamullachuntaj iskay kilos jak'uta sumajnin kajta, aceitewan puñasqata, ch'aki mikhuy jaywanapaj, khuskan botella aceitetawan. 22Chantá apamullachuntaj iskay tortolasta, chayrí iskay paloma irpasta, atisqanman jina. Ujnin juchasrayku q'olachisqa kanqa, ujnintaj Diosta yupaychanapaj q'olachisqa kanqa. 23Pusaj kaj p'unchaypi chay tukuyninta sacerdoteman apamonqa llimphuchasqa kanampaj, chaykunatataj jaywanqa Tata Diospa ñawpaqempi, Dioswan Tinkukuna Toldo punkupi. 24Sacerdotetaj juchaj cuentanmanta chay corderota, khuskan botella aceitetawan Tata Diospa ñawpaqempi ikhaspa rikuchenqa. 25Chaymantá juchaj cuentanmanta jaywanapaj apamusqa corderota ñak'anqa. Chay corderoj uj chhika yawarninta jap'ispa, chaywan jawenqa llimphuchakojpa paña ninrimpa urannejta, paña makimpa machu dedonta, paña chakimpa machu dedontawan. 26Jinaytawantaj, sacerdoteqa uj chhika aceiteta lloq'e maki qochanman jich'anqa. 27Lloq'e maki qochampi kaj aceiteta sacerdoteqa paña maki dedonwan qanchis kutita ch'ajchonqa Tata Diospa ñawpaqempi. 28Makimpi kashanqa chay aceitewantaj sacerdoteqa jawenqa llimphuchakoj runaj paña ninrimpa urannejta, paña makimpa machu dedonta, paña chakimpa machu dedontawan, maynejkunapichus yawarwan jawerqaña, chaykunata. 29Makimpi puchoj aceitewantaj sacerdoteqa llimphuchakoj runaj umantañataj jawenqa. Chay imasta sacerdote ruwanqa Tata Diospa ñawpaqempi chay runa juchasninmanta perdonasqa kanampaj. 30Chantá chay llimphuchakoj runa atisqanman jina apamusqanmanta sacerdoteqa ujnin tortolata, chayrí ujnin paloma irpata Tata Diosman jaywanqa. 31Ujnenqa juchasrayku q'olachisqa kanqa, ujnintaj Diosta yupaychanapaj q'olachisqa kanqa, ch'aki mikhuy jaywanawan khuska. Chay imasta sacerdote ruwanqa Tata Diospa ñawpaqempi chay llimphuchakoj runa juchasninmanta perdonasqa kanampaj. 32Chay tukuy kamachisqasqa kanku pisi kapuyniyojkunapaj, lepra onqoyninkumanta llimphuchasqa kanankupaj. 33Tata Diosqa Moisesman Aaronmanwan parlaspa, nerqa: 34Maypachachus Canaán jallp'aman chayankichej, qankunaman qoykichej chay jallp'aman, chaypachaqa qhorwariyaytachus mayqempa wasinmampis apachiyman chayqa, 35chay wasiyoj renqa sacerdoteman willamoj: Wasiypi qhorwariyay lepra jina rikhurin, nispa. 36Sacerdotetaj manaraj chay wasiman yaykushaspa, chay wasita ch'usajyachenqa, manaraj chay qhorwariyay ni imaman chimpashajtin. Chaymantaraj sacerdoteqa chay wasiman yaykonqa chay qhorwariyayta qhawaj. 37Sichus sacerdote chay wasiman yaykushaspa, rikunman perqapi rikhurisqanta q'omer, chayrí puka qhorwariyaykuna, chaytaj t'oqoyachinman chayqa, 38sacerdoteqa chay wasimanta llojsispa, punkuta wisq'aytawan, kamachenqa qanchis p'unchayta wisq'asqa kananta. 39Chay qanchis p'unchaykunamantataj sacerdoteqa ujtawan wasita qhawamullanqataj. Sichus chay qhorwariyay chay wasi perqaspi astawan wiñaykun chayqa, 40sacerdoteqa kamachenqa chay qhorwariyasqa rumista orqhospa, llajtamanta jawaman q'opa jich'anaman wijch'umunankuta. 41Chantá kamachillanqataj chay wasi ukhuta tukuyninta khitunankuta, chay khitusqankumanta jallp'atataj llajtamanta jawaman q'opa jich'anaman wijch'umunankuta. 42Chay rumista orqhosqankumantaj waj rumista churachunku, jinaspataj watejmanta t'uruwan llut'achunku chay wasej perqasninta. 43Sichus chay qhorwariyay ujtawan rikhurillantaj rumista orqhosqankumantaña, perqasta khitusqankumantaña, watejmanta t'uruwan llut'asqankumantaña chayqa, 44sacerdote ujtawan chay wasita qhawamonqa. Sichus watejmanta chay lepra chay wasiman junt'aykullantaj chayqa, chay qhorwariyayqa millay qhorwariyay; jinamanta chay waseqa ch'ichipaj qhawasqa kanqa. 45Chayrayku chay wasitaqa thuñichunku. Chantá rumisninta, k'aspisninta, tukuy jallp'antawan, llajtamanta jawaman q'opa jinch'anaman wijch'umuchunku. 46Sichus pipis chay wasiman yaykun, sacerdote qanchis p'unchayta wisq'akunanta kamachishajtin chayqa, chay runa ch'ichipaj qhawasqa kanqa ch'isiyaykuykama. 47Pillapis chay wasipi mikhojqa, chayrí puñojqa p'achasninta t'ajsanan tiyan. 48Sichus sacerdote ujtawan chay wasita qhawamojtin chay llut'achisqanmanta manaña chay qhorwariyay astawan miraykun chay wasipi chayqa, sacerdote nenqa chay waseqa llimphuña kasqanta, chay qhorwariyay chinkapusqanrayku. 49Chay wasi llimphuchasqa kanampaj, sacerdoteman apamonqanku iskay p'isqetusta, cedro k'aspita, puka q'aytuta, hisopo nisqa qhoratawan. 50Ujnin kaj p'isqetuta wañuchenqa uj t'uru mankapi, purej yakuyoj patapi. 51Chantá cedro k'aspita, hisopo nisqa qhorata, puka q'aytuta, chay kawsashaj p'isqetutawan joq'ochanqa chay wañusqa p'isqetoj yawarnimpi, purej yakupitaj, jinaspataj chay wasita ch'ajchonqa qanchis kutita. 52Ajinamanta chay wasita llimphuchanqa p'isqetoj yawarninwan, juturi yakuwan, kawsashaj p'isqetuwan, cedro k'aspiwan, hisopo nisqa qhorawan, puka q'aytuwan ima. 53Jinaytawantaj, chay kawsashaj p'isqetuta llajtamanta jawapi kachariponqa. Ajinamanta chay sacerdoteqa chay jaywanawan chay wasita llimphuchanqa. Chay wasitaj llimphupaj qhawasqa kanqa. 54Chaykuna kanku kamachisqasqa imaynatachus ruwanata lepra llijti onqoymanta, chayrí tijlla onqoymanta, 55p'achapi qhorwariyaymanta, chantá wasispi qhorwariyaykunamantapis, 56jinallataj punkiy onqoymanta, runaj cuerpompi qhashqararas rikhurejkunamanta, yuraj llijtismantapis. 57Ajinamanta yachanqanku llimphupaj qhawasqachus, chayrí ch'ichipaj qhawasqachus kasqanta. Chaykuna kanku chay kamachisqasqa chay lepra llijti onqoykunamanta.


text: 1Jerusalén llaqta rey Adonisedectaq uyarirqan Josuepa Hai llaqtata reynintinta thunisqanta imaynatachus Jericó llaqtatapas reynintapas ruwasqanta. Hinallataq uyarirqan Gabaón runakuna Israel runakunawan rimanakuspa paykunawan tiyapushasqanta. 2Gabaonqa reyniyoq hatun llaqta sayaymi karqan, Hai llaqtamantapas aswan hatun, llapan qharikunapas kallpasapakaman karqan. Chaymi Adonisedecqa sinchita mancharikurqan, 3hinaspan payqa Hebrón llaqta rey Hohamman, Jarmut llaqta rey Pireamman, Laquis llaqta rey Jafiaman, Eglón llaqta rey Debirmanwan willachirqan: 4Hamuychis Gabaón runakunawan maqanakuypi yanapawayku, paykunaqa Josuewan Israel runakunapiwanmi rimanakusqakuña, nispa. 5Chaymi Amor runakunaq phisqantin reyninkuna Jerusalenmanta, Hebronmanta, Jarmutmanta, Laquismanta, Eglonmantawan soldadontinkama huñukurqanku. Gabaonta muyuykuspataq phawaykurqanku. 6Gilgal karpa-karpapi Josué kashaqtintaq, Gabaón runakunaqa payman willachimurqanku: Ama “manan” niwaykuchu, kay kamachiykikunata yanapaykuwayku. Orqo-orqopi tiyaq Amor runakunaq reyninkunan llapanku huñukuspa contraykupi sayarimunku. Usqhaylla hamuspayki hark'aykukuwayku, nispa. 7Hinan Josueqa Gilgalmanta llapan soldadokunantin kallpasapa qharikunantin seqaykurqan. 8Señor Diostaq Josueta nirqan: –Ama mancharikuychu, ñoqan qanman hap'iykachisqayki, manataqmi hukllapas qanwan churanakuyta atinqachu, nispa. 9Chaymi Josueqa Gilgalmanta lloqsirqan, illariqta purispataq qonqaylla Amor runakunata hap'irparirqan. 10Señor Diosmi chay runakunata Israel runakunaq ñawpaqenpi q'aqcharqan, chay hinapin Israel runakunaqa Gabaonpi askhatapuni wañurachirqan. Chaymantapas Bet-horón q'asanta qatiykachaspa Amor runakunata Azeca ñanpi Maceda ñanpi wañuchirqanku. 11Bet-horón q'asa qhatataña Amor runakuna Israel runakunamanta ayqeshaqtinkutaq, Señor Diosqa paykuna pataman Azeca ñannintinpi hatuchaq chikchita chikchichimurqan, chay chikchin Israel runakunaq wañuchisqanmantapas aswan askhataraq wañuchirqan. 12Señor Diosqa Israel runakunaq makinman Amor runakunata hap'iykachiqtinmi, Josueqa Señor Diosta rimapayarqan. Hinaspan Israel runakunaq ñawpaqenpi nirqan: –Inti, kaq Gabaonllapi sayaykuy. Killa, Ajalón wayq'ollapi takyaykuy, nispa. 13Hinan intipas killapas kasqallanpi sayarparirqan Israel runakuna awqankuta atipanankama. Intin kuskan cielopi sayarparirqan, huk p'unchay ch'isiyaqta hinapuni mana haykuspa. (Chaytaqa Chanin Runaq Qelqan nisqapin willakun). 14Chay p'unchaymi Señor Diosqa Israel runakunarayku maqanakurqan, runaq mañakusqantapas uyarispa. Manataq chay hina p'unchayqa hayk'aqpas karqanchu, ñawpaqpas qhepamanpas. 15Chaymantataq Israel runakunaqa Josuepiwan Gilgalpi karpankuman kutipurqanku. 16Phisqantin reykunataq ayqekuspa Maceda qaqa wasipi pakakurqanku. 17Chaymantataq Josueman willarqanku: –Phisqantin reytan Maceda qaqa wasipi pakakushaqta tarirqamuyku, nispanku. 18Hinan Josueqa kamachirqan: –Qaqa wasi punkuta wisq'arqoychis hatuchaq qaqakunata tanqaykuspa, runakunatataq qhawananpaq saqeykunkichis. 19Chaykamaqa aman chayllapichu qhepakunkichis, aswanpas awqanchistan qatinkichis, qhepa riq soldadokunamantaq phawaykunkichis. Llaqtankumanqa aman kutichinkichisñachu, Diosninchis Señor Diosmi makinchismanña hap'iykachipuwanchis, nispa. 20Josuemi Israel runakunantin askhatapuni wañuchispanku Amor runakunata pasaqtapuni atiparqanku, wakillanmi Amor runakunaqa ayqekuspa allin perqayoq llaqtankupi pakakurqanku. 21Israel soldadokunataq Josuepa kasqan Macedapi karpankuman allin qhali mana imanasqa kutipurqanku. Manataq pillapas Israel runakuna contra rimaqqa karqanchu. 22Hinan Josueqa nirqan: –Qaqa wasi punku wisq'asqa qaqakunata tanqaqaychis, hinaspa phisqantin reykunata pusamuwaychis, nispa. 23Chaymi Israel runakunaqa qaqa wasimanta Jerusalenpa, Hebronpa, Jarmutpa, Laquispa, Eglonpa reyninkunata horqomurqanku. 24Josuepa ñawpaqenman apamuqtinkutaq, Josueqa llapan Israel runakunata waqyarispa paywan riq soldado umallikunata nirqan: –Asuykamuychis, hinaspa kay reykunaq kunkanta saruychis, nispa. Paykunataq sarurqanku. 25Payqa nillarqantaq: –Ama mancharikuychischu, ama pisi kallpayaychischu, aswanpas kallpachakuychis, qhalichakuychis. Kikin Señor Diosmi llapan awqaykichista kay hinata ruwanqa, nispa. 26Chaymantataq Josueqa reykunata wañuchirqan, hinaspa sapankata mallkiman warkurqan, chaypin ch'isiyaqta warkurayarqanku. 27Inti haykuytataq Josueqa mallkimanta apaqachimurqan, hinaspa kaq pakakusqanku qaqa wasiman ayakunata wikch'uykachimurqan. Chaymantataq hatuchaq qaqakunawan punkuta wisq'achirqan, chaymi hinallapuni kashan. 28Chay kikin p'unchaymi Josueqa Maceda llaqtaman phawaykuspa runakunata wañuchirqan, llaqtatapas lliwta thunirqan. Manataq ch'ullallatapas kawsashaqtaqa saqerqanchu, imaynatan Jericó reyta ruwarqan, chay hinallatataqmi Maceda llaqta reytapas ruwarqan. 29Chaymantataq Josueqa Israel runakunawan Libna llaqtaman rispa maqanakurqan. 30Señor Diostaq chay llaqtata reynintinta paykunaman hap'iykachirqan, manataq ch'ullallatapas kawsashaqtaqa saqerqanchu. Imaynatan Jericó llaqtata reynintapas ruwarqan, chay hinallatataqmi Libna llaqtata reynintapas ruwarqan. 31Chaymantataq Josueqa Israel runakunantin Libnamanta Laquisman rispa llaqtata muyuykurqanku phawaykunankupaq. 32Qhepantin p'unchaytaq Señor Diosqa paykunaman Laquista hap'iykachirqan, chaymi Libnapi ruwasqankuta hina Israel runakunaqa llapan chaypi tiyaq runakunata espadawan wañuchirqanku. 33Gezer llaqta rey Horamtaq soldadonkunantin Laquis llaqtata yanapaq hamurqan, Josuetaq ichaqa atipaspa chay runakunatapas lliwta wañurachirqan. 34Laquismantataq Josueqa llapan Israel runakunantin Eglón llaqtaman rirqan, llaqtata muyuykuspataq phawaykurqan. 35Chay kikin p'unchaymi chay llaqtata hap'irqan, hinaspan llapan chaypi tiyaqkunata wañurachirqan Laquispi ruwasqanta hina. 36Eglonmantataq paykunaqa Hebrón llaqtaman wicharqanku, chaytapas phawaykullarqankutaq. 37Hap'ispankutaq reyta llapan runankunatawan espadawan wañurachirqanku, hinallataq huch'uy llaqtankunatapas hap'irqanku. Lliwtapunin thunirqanku Eglonpi ruwasqankuta hina. 38Chaymantapas Josueqa Israel runakunantin Debir llaqtamanñataq kutiykamurqanku, chaytapas phawaykullarqankutaq. 39Hap'irqorqankutaq reyninta huch'uy llaqtankunatawan, lliw chaypi tiyaqkunatataq espadawan wañurachirqanku, manataq huk runallapas kawsarqanchu. Imaynatan Hebronta Libnata reyninkunatapas ruwarqan, chay hinallatataqmi Debir llaqtata reynintapas ruwarqan. 40Chay hinatan Josueqa munaychakurqan orqo-orqo hap'iyta, Neguev hap'iyta, Shefela moqo-moqo hap'iyta, Shefelawan orqo-orqowan tupaypi hap'iytawan, chay hap'iykunaq reyninkunata atipaspan llapan kawsaqkunatapas ch'usaqyachipurqan, Israelpa Diosnin Señorpa kamachikusqanman hina. 41Josueqa lliwtan atiparqan Cades-barnea llaqtamanta Gaza llaqtakama, hinallataq Gosén hap'iytapas wichay lado Gabaón llaqtakama. 42Señor Diosmi Israel runakunata maqanakuyninkupi yanaparqan, chaymi Josueqa hukpaqkamallaña llapan reykunata atiparqan, hinaspan hallp'ankuta qechupurqan. 43Chaymantataq Josueqa llapan Israel runakunantin Gilgalpi karpankuman kutipurqanku.


text: 1Irmänucuna, sumaj tantiyacunquiman. Mana pipis maquichacamanchu. Tayta Diosninchim acracamasha caçhan canäpaj. Taytanchi Jesúspis ricaripamasha. Paypa shiminta willapäcuptï, çhasquicärishcanqui. 2Waquin runacuna pampaman çhuramaptinsi, jamcunapaj Tayta Diosninchipa caçhan caycä. Chaymi willapashajta çhasquicur, Taytanchi Jesúspa maquinçhu cawarcaycanqui. 3Pampaman çhuramajcunapis sumaj tantiyacunman. 4Nuwacunapis micush-upush purinä camacan. 5Tayta Diosninchiman yupachicuj warmiwan majachacänäpis camacan. Kefas nishan Pedrupis, waquin Taytanchi Jesúspa caçhancunapis, paypa wauguincunapis warmintin purircaycan. 6Ichanga Bernabítawan nuwata micush-upush purinäta miçharcaycämanqui. Nuwacunalla arunäta munarcaycanqui. 7Llapanchi musyanchi murucucunapis micush-upush purishanta, çhacra arujpis çhacrapa wawanpita cawashanta, uywa michijcunapis uywanpita cawashanta. 8Rimashäga mana runapa yarpayllanchu. Manchäga Moiséspa shiminta rimä. 9Shiminçhu isquirbiraycan: Türuta yargaycajta ama aruchinquichu nir. Chaynuy niycaptin, ¿türucunallatachuraj Tayta Diosninchi llaquipaycan? 10Mana. Nuwacunapaj isquirbichiran. Chay-jina çhacra arujcunapis, pallapacujcunapis arushanpita cawan. 11Nuwacuna murupacuj-yupay Tayta Diosninchipa alli willapanta willapashcaj. Chaymi çhacra arujcunata-jina imatapis tarichimänayqui camacan. 12Waquin caçhacunata tariycachir, nuwacunatapis tarichimanquiman. Taytayqui-yupaymi caycä. Ichanga canancamanpis ñacayçhu cawarsi, mana imatapis mañacushcajchu. Paçhan-raycullar Washäcuj Jesúspa alli willapanta willapäcun nir pipis jamurpämänanpita mana imatasi ashishcächu. 13Tayta Diosninchipa wasinçhu aruj cüracunapis arushanpita cawan. Uywata rupachij cüracunapis Tayta Diosninchita jarashanpita waquinta micun. 14Tayta Jesúspis tantiyachicusha: Alli willapäta willapäcujcuna micush-upush purinan camacan nir. 15Chaypis mana imatapis mañacushcajchu. Cartacamursi, mana imatapis ashïchu. Paçhalläta ashinäpita jina wañucümanpis. Imata nimaptinpis, shimïta mana cutiricushächu. 16Mana alli ricash caytachu ashiycä. Manchäga imanuypapis Jesúspa alli willapanta willapäcüman. Jamacuyta munarpis, mana camäpacümanchu. Alli willapanta mana willapäcuptï, ñacaymançhi jaycamangapaj. 17Chaymi quiquilläpita mana willapäcuptï, imata ashinäpis mana camacanchu. Tayta Diosninchi caçhamaptin, shiminta çharcuycä. 18Tayta Jesúspa alli willapanta willapäcushalläwan cushish cawä. Mana imatapis shuyänachu. Chaymi caçhan carsi, imatapis mana mañacüchu. 19Runacunapis mana maquichacamanchu. Chaypis Jesúspita willapänä-raycur llapan runapa maquinçhu-yupay cawaycä. Jesúspa shiminta çhasquicärinanta munaycä. 20Chaymi Israel runacunata willapänä-raycur Israel runacuna-jina cawashcä. Paycuna-jina Moiséspa shimintapis çharcushcä. Ichanga mana Moiséspa shiminta çharcushanchipitachu Tayta Diosninchi alli ñawinwan ricamanchi. 21Chaynuypis jäpa runacunata willapänä-raycur, jäpa runacuna-jina cawashcä. Washäcuj Jesúspa shiminta çhasquicush carsi, Tayta Diosninchipa shimintapis çharcuycä. 22Mushuj irmänucunata willapänä-raycur paycuna-jina cawashcä. Pï-maypis Tayta Diosninchipa shiminta llapan shungunwan çhasquicunanta munar, imatapis rurashcä. Llapanwan-yupay paycuna-jina cawashcä. 23Nuwata jishpichimänanpäpis Jesúspa alli willapanta pï-maytapis willapashcä. Imatapis llapan shungüwan rurashcä. 24- 25 Musyashanchinuypis llallinacujcuna llapan shungunwan llallinacun. Llallinacunanpaj waran-waran yaçhacun shungun mana ushyacänanpaj. Pipis puntata çhayaptin, alli ñawinwan ricar: Llallishcanqui nir umanman jaçhapita pilltash curünallata jatipan. Ichanga chaquicäcushpan ushyacan. Llallijcuna yaçhacushan-jina Tayta Diosninchipa shungun munashannuy cawashun. Chaynuy cawaptinchi, Tayta Diosninchi alli ricamäshun. Mana ushyacaj cawaytapis tarichimäshun. 26-27 Chaymi ushyacajcunata mana yarpächu. Manchäga waran-waran Tayta Diosninchipa shungun munashannuy cawä. Ñacayçhu juyarpis, mana llaquicüchu. Maquinpita mana witicüchu. Witicuptï Tayta Diosninchi mana shuntamaptin, willapäcur purishäpis manacajllapäçhi canga.


text: 1Re' i QaJaaw Dios je' wili i xuq'or: Chu'nchel i chiqiij kichii' chaloq kian kihaa', chaloq kian kiwa' xa chi siih. Chaloq kuk'ej i riis i uuva, i lecha chi ma' jino'q sentabo neenkitoj. 2¿Chib'ih reet noq inasach taq atumiin ruuk' i ma' re' ta wi'k ha'? ¿Chib'ih reet noq inasach taq i tz'aaq akamaj ruuk' i xama' nujisanik ta wo' hoq? Chayeew taq axikin chi wib'irjiik i hin, reh chi nee taq inak'ux aweh i suq atoob', eh nee taq inareq rusuqkiil awánima. 3Kim taq wuuk', xti kinab'iraj taq, reh chi neenwihik taq ak'achariik. Re' hin wilik i neenuyejaa' wach taq awuuk' reh juneliik, reh chi neenooj eloq wach i nuq'orom cho reh i reey David noq xnuketelaaj cho wach. 4Re' hin xnukoj chi re' reh xk'uhtanik i korik keh i nimaq tinamit. Eh xnukoj chi k'amal b'eeh, chi aj tijoom chi kixilak i tinamit. 5Eh naa taq ayuq'eem awuuk' i tinamit ma' aweht'al ta taq kiwach, eh ma' keht'al ta taq awach, naa kichaliik kajimam kiib' taq awuuk', ruum re' hin, hin taq aaDios i hat taq aj Israel i wilik nuSantohiil naa nuye'wiik taq aloq'il, inki. 6Chasik' taq i QaJaaw Dios ruum yu'naak konee ruyeew riib' chi nee taq inareq. Chaq'oreej taq awuuk' ruum re' reh ma' najt ta wilik. 7Re' yiib' wach runa'ojb'al chukanaa' i rub'eeh. Re' i ma' holohik taj i rukapaaj chukanaa' rub'aan. Chasik' wo' taq chik i QaJaaw Dios, nee wo' chik i ruketelaaj taq awach, eh neerukuy taq amahk, ruum re' reh xti wilik i kuyuuj ruuk'. 8Re' akapeb'aal taq i hat ma' je' ta rukab' i nukapeb'aal i hin, re' i nub'eeh i hin ma' eliik ta wach ruuk' taq ab'eeh i hat, inki QaJaaw Dios. 9Re' i taxaaj xiik' naaj tiil wilik chinaah i wach ak'al, re' i nuna'ojb'al i hin je' re' najtiil riik'sam wach taq ana'ojb'al i hat. Eh re' i nukapeb'aal i hin je' wo' re' najtiil rik'sam taq wach akapeb'aal i hat. 10Chakoj taq rehtaal chi re' i kowlaj jab' ruch'ihil i mus jab' inqajik cho pan taxaaj ma' sutinik ta reje chi ma' xtaj i rub'an, korehtaal la' i rut'aqsaj i tik, ruuk' i re' inki a'n kiwa' kitikwik reh. 11Je' wo' re' i nuq'oral i nelik reje panuchii' ma' naa ta rusutiniik cho wuuk' chi ma' xtaj i naa rub'anam. Korehtaal la' rub'an chaloq aha' wilik inwaaj i hin, reh chi naa rub'anam aha' wilik i xnutaq'aaj reje chub'anariik. 12Re' taq i hat xasuq taq chik ak'ux noq naa taq aweliik cho ar. Eh xasuq taq chik ak'ux noq naa ak'uliik iloq panatinamiit. Eh noq naa taq awilom taqe yuuq', taqe i rub'ohl yuuq' naa taq ak'erem aachii' chi tz'uuy. Eh re' taqe i chee' naa ruq'ojib'eem riib' i kixaq ruum i rusuqkiil kik'ux. 13Eh sohchaj chik naa rupoq'iik chi jilow i k'iix, wahut chik naa rupoq'iik chi jilow i kaq k'iix. Eh naa ruwihiik runimaal wach i rub'ihnaal i QaJaaw Dios, re' i rehtalil wili naa ruwihiik chi juneliik, inki i Dios.


text: 1Israelitasqa Sitimpi tiyakorqanku, chaypitaj qharisqa Moabmanta warmiswan khuchichakuyta qallarerqanku. 2Chay warmis paykunata pusarqanku, maypichus lantisninkuman uywa wañuchisqasta jaywasharqanku, chayman. Israelitastaj chay mikhuykunata mikhuysikorqanku, yupaycharqankutaj moabitaspa lantisninkuta. 3Ajinata paykunaqa pusachikorqanku Baal-peorta yupaychanaman. Chaymanta Tata Diosqa maytapuni israelitaspaj phiñakorqa. 4Chantá Tata Diosqa Moisesman nerqa: Israelitaspa tukuy kurajninkunata tantachiy; paykunatataj Noqaj ñawpaqeypi wañurachiy p'unchaypi sumajta inti k'ancharimushajtin. Ajinamanta thasnukonqa israelitaspa contrankupi k'ajaj phiñakuyniy, nispa. 5Moisesqa israelitaspa juez kajninkunata tantachispa, nerqa: Sapa ujniykichej ayllusniykichej ukhupi, pikunachus Baal-peorta yupaychaysinku, chaykunata wañurachiychej, nispa. 6Chaypachapuni uj israelitaqa Madianita warmita jaraman pusaykorqa Moisespa rikunanta, tukuy israelitas tantakuspa Dioswan Tinkukuna Toldo punkupi waqarashajtinku. 7Chayta rikuspa, sacerdote Aaronpa allchhin Eleazarpa churin Finees, israelitas tantasqa kasharqanku, chaymanta riytawan, t'ojsina lanzanta sumajta wakiykuchikuspa, 8chay runaj qhepanta rerqa, maypichus kasharqa, chaykama. Chay puñuna cuartoman yaykuytawan, wijsampi t'ojsispa wañucherqa chay israelitata, chay Madianita warmintinta. Ajinamanta manaña karqachu wañuchej onqoy, israelitasta tukuchisharqa, chay. 9Chaykamaqa iskay chunka tawayoj waranqa israelitasña chay wañuchej onqoywan wañorqanku. 10Chaymanta Tata Diosqa Moisesman parlarqa: 11Israelitaspa contrankuta phiñakuyniyta Fineesqa thasnun, imaraykuchus Noqajta jinallataj paypa sonqompis chay juchamanta t'impurerqa. Chayrayku Noqaqa manaña astawan phiñakuyta atiymanchu, israelitasta tukuchinaypajqa. 12Willay Noqa paywan uj allinyakuy tratota ruwasqayta. 13Chayrayku payman qoni sacerdotej ruwanasninta wiñaypaj ruwanampaj, pay, jinallataj miraynimpis, imaraykuchus pay sonqonta t'impurichikorqa chay jucharayku, jinallataj israelitaspaj perdonta tarerqa. 14Madianita warmiwan khuska wañuchisqa karqa, chay israelitaj sutenqa karqa Zimri. Chay qharitaj karqa Simeón ayllumanta kuraj kaj Salujpa churin. 15Madianita warmej sutintaj Cozbi karqa; payqa karqa Madián t'aqamanta kuraj kaj Zurpa ususin. 16Tata Diosqa Moisesman nillarqataj: 17Madianitaspa contranta maqanakamuspa, paykunata tukurparichimuychej. 18Paykuna sajra mañasninkuwan qankunata sajra kawsayman apasorqachej. Paykunaqa Baal-peor lantinkuta yupaychachisunkichej madianistaspa kurajnin kajpa ususin Cozbirayku. Payqa lanzawan wañuchisqa karqa, maypachachus wañuchej onqoyta apachimorqaykichej chaypacha.


text: 1Ya'a yaśham sumä cuyaśhá am Gayoman isquirbiycamuc. 2Cuyaśhá Gayo, imaćhüpis allin-ari caycuy, chalapacuyniquićhu sumä allin caśhayquinütac aychayquipis, allin sänulla caycuchun. 3Maynu rasuncämannuy cawsaśhayquita cayman śhamü chalapacü-masinchiccuna willaycapämaptinmi sumä-sumäta cushicülú. 4Cay chulïcuna rasuncämannuy sumä cawsaycälishanta uyalishäpi cushicuśhänu'a manamá imapis canchu. 5Aw-ari, cuyaśhá, maynu sumä allintam sirbiycunqui chalapacü-masinchiccunacta licaycuyniquiwan masqui mana lisiyalcalpis. 6Paycunamari sumä allinpa licaycälishayquita cayćhu cä chalapacü-masinchiccunaćhu willaculcan. Chayurá biäjicta pasapäcunanpä imallaćhüpis yanapaycuśhayquiwan Tayta Diosninchicpa śhun'unpänümá lulaycunqui. 7Paycuna mana chalapacücunäpi ima yanapaycuyllactapis mana mañapaculmi allin willacuyta willaculcä yalälälila. 8Chaymari ya'anchiccuna yanapaycunanchic rasuncäta willacuyćhu lulä-masin cananchicpä. 9Ñatac chayćhu cä chalapacü-masinchiccunapä cartacta isquirbimuläñam. Jinaptïpis Diotrefes'a payllaña mandätucünin cayta munayninwanmi ya'acunapi nï uchucllapis yaćhayta munanchu. 10Chaymi śhamul lluy lulaśhanta camalaycachishä. Ya'acunap waśhäcunacta limaśhtinmi yan'al pulin. Chaywanpis mana maćhayculmi watucü śhamü chalapacü-masinchiccunactapis mana ćhasquiycunpischu. Ćhasquiy munäcunätapis alapacunlämi canpis. 11Chayurá cuyaśhá Gayo, chay mana allin lulaycunäta ama-ari atichiychu, aśhwanpa allincällactari. Cay allincäta luläcá Tayta Diospam. Mana allincäta luläcämi ichá Tayta Diosta nï lisinchu. 12Demetriopïtañatacmi ichá lluypis allinta limapäcun. Rasuncäpis cawsayninwan tincuycunmá. Yaćhaśhayquinüpis ya'acuna cäcällacta limacü calmi ya'acunapis paypïta allinta limapäcú. 13Ñatac may-chica nipäcunac cayaptinpis, manamá cay cartaćhu lluy niyta munächu. 14Aśhwanpam anwan tincuycuyta munayá cära-cära sumäta limaycunäpä. 15Jawca cawsayca amćhu caycuchun. Cayćhu cä lisinacuśhanchiccunäpis limaycälimuśhunquim. Chaynütac chayćhu lisinacuśhanchiccunätapis manyallapi limaycuy. Jamallá.


text: 1Cheqa kajta Cristo Jesuspi parlashani mana llullakuspa. Sonqoypis Espíritu Santoj yuyaychasqanman jina willallantaj mana llullakusqayta. 2Jatun llakiyniy tiyan, sonqoypitaj mana tukukoj nanay. 3Noqa kikiy munayman maldecisqa kayta, Cristomanta t'aqasqa wawqesniyta munakusqayrayku, pikunachus aychaman jina ayllusniy kanku, chaykunarayku. 4Paykuna kanku israelitas, pikunatachus Dios wawasnimpaj rejsikaporqa, paykunamantaj jatun kayninta qorqa, tratotataj paykunawan ruwarqa. Chantá paykunaman qollarqataj leyta, Templopi Diosta yupaychayta, imastachus qonanta nerqa, chay imastawan. 5Ajinaqa, paykuna ñawpa tataspa mirayninku kanku, aychaman jinataj paykunamanta Cristo jamorqa. Payqa tukuy ima kaj chhikaj patampi Dios; yupaychasqa kachun wiñaypa wiñayninkama. Ajina kachun. 6Mana nishanichu Diosqa nisqanta mana junt'asqanta, imaraykuchus Israelpa mirayninmanta kajkunaqa mana tukuychu cheqamanta israelitas kanku. 7Manataj tukuyninkuchu, Abrahampa mirayninmanta kasqankuraykulla, Diospa wawasnin kanku. Astawampis Abrahamta Dios nerqa: Isaacnejta mirayniyki kapusonqa, nispa. 8Kaymin chayqa: Mana aychaman jina nacekojkunachu Diospa wawasnin kanku, manachayqa Diospa qosaj nisqanman jina nacekojkunalla Diospa cheqa kaj miraynin kanku. 9Diospa qosaj nisqanqa kaymin: Kunanta jina kutimusaj, Sara warmiykitaj uj qhari wawata nacechikonqa, nispa. 10Manataj chayllachu; Rebecapis iskay wawasniyoj karqa ñawpa tatanchej Isaacpaj. 11Chay wawas manaraj nacekushajtinku, manarajtaj allin kajtapis, chayrí sajra kajtapis ruwashajtinku, Diosqa Rebecata nerqa: Kuraj kajqa sullk'a kajpa kamachisqanta ruwanqa, nispa. Chay ruwakorqa Diospa munaynin wakichisqanman jina junt'akunampaj. Chayqa mana runaj ruwasqanraykuchu ruwakorqa, astawanqa Wajyajpa munayninrayku junt'akorqa. 13Diosmanta Qhelqasqapi nin: Jacobta munakorqani, Esautataj chejnerqani, nispa. 14Chantá ima nisuntajri? Ruwanmanchu Diosqa mana cheqan kajtaqa? Ni imarayku. 15Chaymanta Moisesman nerqa: Khuyasaj pitachus khuyayta munani, chayta. Pimantachus sonqoyta nanachikuni, chayta yanapasaj, khuyasajtaj, nispa. 16Ajinaqa Diospa wajyaynenqa mana pi runaj munasqanman jinachu, nitaj kallpakusqanman jinachu, manachayqa Diospa khuyakuyninman jinalla. 17Diosmanta Qhelqasqapi Faraonman nerqa: Kaypajmin qantaqa sayaricherqayki, qampi atiyniyta rikuchinaypaj, sutiytaj tukuynin kay pachapi willasqa kanampaj, nispa. 18Ajinapeqa pitachus Dios khuyayta munan, chayta Payqa khuyan. Pejpa sonqontachá rumiyachiyta munan, chayta rumiyachin. 19Ichapis niwankiman: Ajina chayqa, imaraykutaj Diosqa runata juchachanri? Pitaj Diospa munaynimpa contrampi sayayta atinmanri? nispa. 20Qanrí, runa, pitaj kanki Dioswan churanakunaykipaj? T'uru vasoqa ninmanchu ruwajninta: Imapaj ajinata ruwawarqanki? 21Chayrí, t'uru vasota ruwajqa manachu atiyniyoj chay kikin t'urullamantataj ruwanampaj uj vasota jatun p'unchayllapi oqharinapaj, ujtataj ima ratopis oqharinapaj? 22Diosqa wakichikorqa phiñakuyninta, atiynintawan rikuchinampaj; chaywampis sajra runaswan pacienciakorqa, pikunachus wakisqa karqanku wañuypaj, chaykunawan. 23Ajinata ruwarqa jatun kaynimpa qhapaj kayninta rikuchinampaj khuyakuynimpi kajkunaman, pikunatachus ñawpajmantaña wakicherqa janaj pacha k'anchaynimpi kananchejpaj. 24Jinaqa Pay wajyawarqanchej judíos ukhumanta, mana judío kajkuna ukhumantapis. 25Oseas libropipis nillantaj: Mana aylluy kajtapis: Aylluy kanki, nisaj. Mana munakusqatapis: Munakusqay kanki, nisaj. 26May cheqapichus Dios paykunata nerqa: Mana aylluychu kankichej, nispa, chayllapitaj: Kawsashaj Diospa wawasnin nisqa kankichej, nispa nenqa. 27Israelitasmanta Isaías nerqa: Israelitaspa mirayninchus mama qochaj t'iyun chhika kanman chaypis, chaykunamanta pisi puchojkunalla salvasqa kanqanku. 28Señorqa tukuy kay pachapi runasta juzganqa, nisqanta usqhayta junt'aspa, nispa. 29Isaiaspis ñawpajta nerqa: Sichus Tukuy Atiyniyoj Señor mana mirayninchejmanta wakinta saqewasunman karqa chayqa, Sodoma, Gomorra llajtas jina kasunman karqa, nispa. 30Chantá ima nisuntajri? Mana judío kajkuna cheqampaj qhawasqa kayta tarerqanku mana mask'aspalla. Chayqa niyta munan cheqampaj qhawasqa kayqa creeynejta tarikusqanta. 31Israelitasqa cheqan leypa qhepanta rishaspapis, cheqampaj qhawasqa kayta mana tarerqankuchu. 32Imarayku? Imaraykuchus paykunaqa ruwasqasninkunejta cheqampaj qhawasqa kayta mask'arqanku, manataj creeynejtachu. Chayrayku misk'ana rumipi misk'arqanku. 33Diosmanta Qhelqasqapi nin: Sionpi churani misk'ana rumita, urmana chhankata. Paypi creejrí mana ch'awkiyasqachu rikhurenqa, nispa.


text: 1Noo quɨvɨ nyitatú ñáyɨvɨ, yaha̱ ra Jesús mahñu nu iyó cha tachi̱ ñu. Ta chaa̱ soco chi ra cachicá noo chihin ra. Ta quichaha catohon ra yoco trigu cuan ta quichaha cachachi ra chɨtɨ yoco cuan. 2Cuhva cha cananyehe̱ ra fariseo cha tyicuan caa, cacatyi̱ ra chi ra Jesús: ―Nye̱he, ra cachicá noo chuhun sacuví ra noo cha ña tahán chi sacuví yo quɨvɨ nyitatú yo ―catyí ra chi ra. 3Soco maa ra Jesús catyí ra chi ra: ―¿Atu ta sacuaha ca nyoho cha sacuvi̱ ra David chihin ra tahan ra quɨvɨ cha chisoco̱ ra? 4Quɨhvɨ̱ ra chichi vehe Nyoo. Ta quehe̱n ra pan ii cha cha yaha̱ catuvi̱ nuu Nyoo. Ta chachi̱ ra ta ña tahán chi cachi ra, ni maa ra ni ra ndɨhɨ chihin ra, vatyi maa ri maa tata sutu tahán chi cachi pan cuan. 5¿O ta sacuaha ca ndo nu ley cha chaha̱ Nyoo chi ra Moisés nu catyí chi vatyi ra cacuví sutu, ña canyitatú ra quɨvɨ nyitatú yo, soco sahá tyiño ra chichi vehe ñuhu? Yucuan nyehé yo vatyi ñima cuatyi cuví cuan. 6Ta catyí chi ndo, vatyi ihya nyaá yuhu cha cuví noo ra cahnu ca ican saha vehe ñuhu. 7Nyoho, ta cutuñi ca iñi ndo nu catyí chi tyehe caa nu tuhun Nyoo: “Cha cuñí yuhu, cha cundahvi cuñi ndo nyehe ndo chi tahan ndo, ta ñima ca cha cahñi ndo quɨtɨ ta cuhva cuenda ndo chii.” Tyehe ta cutuñí iñi ndo tuhun ihya, ma tyaa ndo cuatyi sɨquɨ ñáyɨvɨ cha ñahri sacuvi̱. 8Yuhu cuví Rayɨɨ cha quichi̱ nya gloria. Ta iyó ityi chii vatyi catyi chi noo noo ndo ñáá cha sacuvi ndo quɨvɨ nyitatú yo ―catyí ra Jesús. 9Tyicuan ta quita̱ ra Jesús yucuan, ta cuahan ra vehe ñuhu. 10Ta yucuan ñohó noo ra ityi ɨnchiyo ndaha. Ta nyicú tucu suhva ra nducu cuhva yoso caa ta catyaa ra cuatyi sɨquɨ ra Jesús. Yucuan chaha candaca̱ tuhun ra chi ra ta catyí ra: ―¿Atu cuví sanduvaha yo chi noo ñu cuhví quɨvɨ nyitatú yo? ―cacatyí ra chi ra Jesús. 11Ta nacaha̱n ra Jesús ta catyí ra: ―¿Nya noo nyoho, tatu canacava noo mbee sana ndo chichi noo yavi quɨvɨ nyitatu yo, atu ma cuhun ndo ta tava ndo chi tɨ? 12Ta ¿atu ña yahvi ca nyaá noo ñáyɨvɨ ta ñima ca noo mbee? Yucuan chaha vatyi tahán chi sacuvi yo cha vaha quɨvɨ nyitatú yo ―catyí ra. 13Tyicuan ta catyí ra chi ra cha ityi ndaha cuan: ―Sa̱nacaa ndahun ―catyí ra. Ta cuhva cha sanacaa̱ ra, nduvaha̱ ri ndaha ra tari inga chiyo cuan. 14Tyicuan ta caquita̱ coyo ra fariseo cuandatuhun tahan ra yoso caa cacahñi ra chi ra Jesús. 15Cha chito̱ ra Jesús tuhun tyi canducú ra chi ra, quita̱ ra yucuan ta cuaha ñáyɨvɨ chinyico̱n chi ra. Ta maa ra sanduvaha̱ ra chi tandɨhɨ ñu cuhví. 16Ta catyí ra chi ñu tyi ma cahan ñu tuhun vatyi ican ra sanduvaha̱ chi ñu. 17Tyicuan caa cuvi̱ tacuhva nachino cava tuhun cha tyaa̱ ra Isaías ra cuví profeta Nyoo ta cha naha. Tyehe caa tyaa ra: 18Ican ra ihya cuví ra sacuvi tyiño nui, ra cha nacachi̱ vahi. Cuñí xain chi ra, ta sɨɨ cuñí chihin ra. Cusacuti chi ra chihin Tatyi Ii cha iyó chii. Ta cusacoto ra chi ñáyɨvɨ cha ñima ñu Israel cuví yoso caa sacuvahi chi ñu nui. 19Ta ma xaan cahan ra ta ni ma cana chaa ra, ta ni yori cuɨñɨ ndusu ra ityi cahnu. 20Ta ni noo ndoo yacua, ta ma cahnu ndɨhɨ ra. Ta ni ma ndahva ndɨhɨ ra mecha cha caña ñuhma. Nyacua nya cha sanicoo vaha ra chi ñáyɨvɨ chihin ra ta cunyaca ñaha vaha ra añima ñu. 21Ta tandɨhɨ ñáyɨvɨ, ta chi ra cuquɨhɨ iñi ñu. 22Tyicuan ta nu nyaá ra Jesús chinyaca̱ ñu chi noo ra yɨhɨ́ tatyi ña vaha chi, cuaa ra ta ñɨhɨ ra. Ta ra Jesús sanduvaha̱ ra chi ra. Ta cuvi̱ nacahan ra, ta cuvi̱ nanyehe ra. 23Iyo xaan cuñí tandɨhɨ ñáyɨvɨ, ta catyí ñu: ―¿Vasɨ ra vachi tata rey David cuví chi ra ihya? ―catyí ñu. 24Soco cuhva cha cachiñi̱ ra fariseo tuhun cuan, cacatyí ra: ―Chihin fuerza ra Beelzebú, ra cuví nuu chi cuihna, tavá ra ihya tatyi ña vaha ―catyí ra. 25Soco ra Jesús chitó ra cha cachicá xiñi ra, yucuan chaha catyí ra chi ra: ―Tatu noo gobiernu ta cacusɨɨn ra, cuaha ri ityi nanduvi ra, cucañi tahan ra chihin tahan ra, ta cundɨhɨ tuhun cha canyacá ñaha ra. O tatu noo ñuu o tandɨhɨ ñáyɨvɨ noo vehe cacusɨɨn ñu chihin tahan ñu, cutɨvɨ nu nyicú ñu. 26Ta tyicuan caa tucu, tatu cuihna ta tava ra suri ra tahan maa ra, cuñí chi catyi vatyi ña ɨɨn ri cacuví ra, ta cundɨhɨ fuerza cha iyó chi ra. 27Ta nyoho catyí ndo vatyi yuhu tavé tatyi ña vaha chihin fuerza ra Beelzebú. Tu tyicuan caa, ra nyicú chihin maa ndo, ¿yóó cha chaha fuerza vatyi tavá ra tatyi ña vaha? Maa ra na sacoto ra chi ndo cha ndicha, vatyi nyoho tondo ri chicá xiñi ndo. 28Yucuan chaha catyí chi ndo, vatyi yuhu tave tatyi ña vaha chihin fuerza Tatyi Ii Nyoo. Ta cuñí chi catyi vatyi ndicha cuii Nyoo ra nyacá ñaha añima ñáyɨvɨ cha chaa̱ ra nu canyicú ndo. 29’Chichi vehe noo ra ñihi xaan, tari cuihna, ma cuvi quɨhvɨ noo ra ta quehen ra tandɨhɨ cha chii ra, soco tatu cuhñi xihna ra chi ra tyicuan caa ta cuví tinyaa ra tandɨhɨ cha chii ra. 30’Ñáyɨvɨ cha ña nyaá tumañi iñi chii, ñáyɨvɨ xaan iñi chii cuví ñu. Ta tatu ña tyinyeé ndo chii cha cahán ndo tuhin nuu ñáyɨvɨ, cuñí chi catyí vatyi ña chahá ndo cha coto ñáyɨvɨ tuhun cahín. 31’Yucuan chaha catyí chi ndo vatyi Nyoo sahá ra tɨcahnu iñi cuatyi ñáyɨvɨ, ta ñáá cha ña vaha cahán ñu ñandɨhɨ, soco cha cahan ña vaha ñu sɨquɨ Tatyi Ii Nyoo, yucuan ndicha, ma coo tɨcahnu iñi cha cuenda ñu. 32Ta yóó ri ñu cha cahán ña vaha sɨquɨ yuhu Rayɨɨ cha quichi̱ nya gloria, coo tɨcahnu iñi chi ñu cha cuenda cuan. Soco ñu cahán ña vaha sɨquɨ Tatyi Ii Nyoo, ma coo maa tɨcahnu iñi chi ñu cha cuenda cuatyi cuan, nɨrɨ ihya ñayɨvɨ̱, ta nɨrɨ inga ñayɨvɨ̱ ñandɨhɨ. 33’Noo yutun vaha chahá tun chɨtɨ vixi, chɨtɨ vaha. Ta noo yutun ña vaha chahá tun chɨtɨ ña vaha. Nɨcohón nuu ri yo tatu yutun vaha cuví tun chihin chɨtɨ cha chahá tun. 34¡Nyoho, ñu quiñi iyó, tari tata coo xaan cuví ndo! ¿Yoso caa cuví quitá tuhun vaha yuhu ndo, ta ñáyɨvɨ quiñi caa añima cuví ndo? Vatyi cha quitá chichi añima yo ican cuan cahán yo. 35Noo ra vaha cahán ra tuhun vaha vatyi ñohó cha vaha añima ra. Ta ra quiñi iyó, maa maa ri tuhun quiñi caa cahán ra, vatyi cha quiñi caa ñohó añima ra. 36Ta yuhu catyí chi ndo vatyi quɨvɨ cutuñi chi tandɨhɨ ñáyɨvɨ, cucuhva ñu cuenda tandɨhɨ tuhun cha ña saha̱ ñu cuenda ta caha̱n ñu. 37Vatyi yoso cuhva cahún, yucuan cuhva cucutuñi chuun, tatu iyó o ñahri cuatyun. 38Tyicuan ta suhva ra fariseo ta ra sacuahá ley vehe ñuhu cacatyí ra chi ra Jesús tyehe caa: ―Maestro, cuñí ndi vatyi sacuvun noo seña milagru vatyi nyehe ndi. 39Ta nacaha̱n ra Jesús ta catyí ra: ―Ñu quiñi iyó ta ñu nyicón inga nyoo cuñí ñu nyehe ñu seña milagru. Soco ma nyehe ca ñu inga seña, noo ri seña ra Jonás ra profeta Nyoo, yucuan ri cunyehe ñu. 40Vatyi tari ñoho̱ ra Jonás chichi tiyaca cahnu cuan uñi quɨvɨ ta uñi ñuu, tyicuan caa cucohon yuhu Rayɨɨ cha quichi̱ nya gloria chichi ñuhú uñi quɨvɨ ta uñi ñuu. 41Ta quɨvɨ cucutuñi chi tandɨhɨ ñáyɨvɨ, cundɨcuita ñu chiyo̱ ñuu Ninive ta cha naha ta cucatyi ñu na tachi tuñi Nyoo chi nyoho ñáyɨvɨ cha iyó vityin, ta cucatyi ñu vatyi cucunaa ndo, vatyi maa ñu cha cuví ñu ñuu Nínive, canasama̱ ñu cuhva iyó ñu quɨvɨ caha̱n ra Jonás tuhun Nyoo chihin ñu. Ta ihya nyaá ra cahnu ca cuví ta ñima ca ra Jonás. 42Vatyi tyicuan caa tucu ñaha cha cuvi̱ reina ityi Sur, cundɨcuita ña quɨvɨ cucutuñi chi ñáyɨvɨ ta cucatyi ña vatyi cucunaa nyoho ñu iyó vityin, vatyi maa ña, vasɨ cañi ñuu ña soco quichi̱ ña, quichi̱ tyasoho ña tuhun cha chiñi tuñi ra Salomón. Ta ihya cahnu ca cuvi ra cha cahán chihin ndo vityin ta ñima ca ra Salomón. 43’Tatu noo tatyi ña vaha quita chi añima noo rayɨɨ, chicá noo chi noo nu ityi, nanducú chi noo nu nyitatu chi, soco ña nañihi chi nu nyitatu chi. Tyicuan ta ndichi xiñi chi: 44“Cunuhu tiqui nya vehi nu quite̱.” Yucuan ta nachaa chi añima ra nu quita̱ chi. Ta nanyehe̱ chi vatyi ndɨɨ xaan, ta yori nyaá. 45Tyicuan ta cuanaquehen chi ucha ca tahan tatyi ña vaha, cha yaha ca cuhva ican saha maa chi. Tyicuan ta quɨhvɨ tandɨhɨ tatyi ña vaha cuan añima ra cuan. Yucuan chaha, quiñi ca cunɨcoo ra ta ñima ca cuhva chiyo̱ maa ra. Ta tyicuan caa cucuvi chi ñáyɨvɨ quiñi iyó ihya ―catyí ra Jesús. 46Ni cahán ca ra Jesús chihin ñáyɨvɨ, ta chaa̱ sɨhɨ ra ta yañi ra, ta ndoo̱ ñu chata vehe, ta cuñí ñu cahan ñu chihin ra. 47Tyicuan ta sacoto̱ noo ñáyɨvɨ nyaá cuan chi ra Jesús, ta catyí ñu: ―Sɨhun ta yañun nyicú ñu chata vehe. Ta cuñí ñu cahan ñu chuhun. 48Tyicuan ta nacaha̱n ra Jesús ta catyí ra chi ñu: ―¿Yóó cha cuví sɨhi ta yañi? ―catyí ra. 49Tyicuan ta sañaha̱ ndaha ra chi ra cachicá noo chihin ra, ta catyí ra: ―Ican ra ihya cuví sɨhi ta yañi. 50Vatyi tandɨhɨ ñáyɨvɨ cha sacuvi cuhva cuñí Suti ra nyaá andɨvɨ, ican ñu cuan cuví yañi, ta cuhve, ta sɨhi ―catyí ra Jesús.


text: 1Chihuasha Jesus Galilea partita puric ara. Israel amuguna paita huanchishun nishcata yachasha Judea partibi rinata mana munarachu. 2Chi urasca israelgunahua huañuc apayayaguna carpa huasigunai causaushcata yuyarishami Jerusalenbi jistata rana punzhaguna ña pactamushcami. 3Chasnamandami Jesuspa huauquiguna paita ninaura, Ama caillaiga saquirichu, Judea partima ri, chibi tiyac canda catic runaguna can rashcagunataga ricunauchun. 4Maican runa ricsitucunata munashaga mana pacallaibiga racchan. Can caibi rashca samigunataga tucui runaguna ñaupacpihuas rana mangui paigunas ricunauchun nisha. 5Jesustaga paihua quiquin huauquigunahuas mana quirishami casnaga ninaura. 6Jesus randi paigunata nira, Chara ñuca rina uras mana pactarishcachu, randi canguna rinaga ima uraspas ali an. 7Cai mundumanda ac runaguna cangunataga mana piñanaunzhu, randi ñucataga piñahuanaunmi ñuca paiguna rashcaguna mana ali ashcata pagllaibi rimashcamanda. 8Cangunalla chi jistamaga richi, ñucaga mana riunichu ñuca rina punzha chara mana pactarishca acpi. 9Casna paigunata nisha Galilea partibi saquirira. 10Paihua huauquiguna jistama rishcahuasha Jesuspas Jerusalenma rira, miticushcacuinta runaguna mana ricuushcaibi sapalla purisha riura. 11Israel amuguna chi jistaibi Jesusta mascausha ninaura, Maibishi chi runaga aun nisha. 12Runagunapurallata caran tunutami jalijali Jesusmandaga cuintanacunaura. Maicangunaga ninaura, Paiga shuc ali runa man nisha. Randi shuccunaga, Mana ali runachan, yapa runagunata umachic man ninaura. 13Chasna agllaita mana pihuas Jesusmanda pagllaibiga rimacchan aura israel amugunata manhzasha. 14Ñáa chaupi jista aushcai Jesusca Diosta alabana huasi canzha partibi yaicusha yachachingahua callarira. 15Paita uyasha manhzarishcahuan israel amuguna ninaura, Imasata cai tucuita cai runaga yachan mana estudiashca ashallata. 16Jesus paiguna cuintanacushcata yachasha nira, Ñáuca yachachishcaga mana ñuca yuyaimandallachu, randi ñucata cachamuc Yaya yachachishcatami yachachiuni. 17Ñáuca yachachina shimiga ñuca quiquin yuyaimandalla shamuc actas Diosmanda shamucta actas Yaya Dios munashcata ranata munac runallami yachanga. 18Pihuas quiquin yuyaimandalla rimac runaga, shuccuna balichihuanauchun nishalla ranaun. Randi pihuas paita cachamucta balichinata munashaga chi runa sirtu shimita rimac man. Paihuacpi ima llullanas mana tiyanzhu. 19Manachu sirtu an Moises cangunata mandashca shimigunata cushcaga. Chasna agllaita cangunaga pihuas mana tucui chigunata cadsunzhu, chasna acpi imaraicuta ñucataga huanchinata munanguichi. 20Caita uyasha runaguna ninaura, Chupayuc supai angui, pita canda huanchinataga niun. 21Chasna rimanaupi Jesus paigunata nira, Ñáuca chasna samana punzhaibiga shuc runata alichirani. Chasna pihuas mana ranata ushashcata ñuca rashcamandami tucui canguna manzhariranguichi. 22Yuyarichi. Cangunas samana punzha acpihuas chi huañuc Moises mandashcata pactachinguichimi carihuahua ullucarapundata pitisha. Chita ranaga mana paimanda punda callarirachu, astahuanbas cangunahua callari apayagunami chita rangahuaca callarinaura. Chasna acpi canguna chita ranguichimi samana punzha acpihuas. 23Alimi, cunanga cangunahuas Moises mandashcata pactachingahuaca samana punzha acpihuas canguna cari huahuagunahua aicha pundahuallatas pitinguichillami. Chasna ashallata imahuacta ñucahuanga piñarihuanguichi ñuca shuc ungushca runata paihua intiru aichata samana punhzaibi janbishcamandaga. 24Ricurishcamandalla ama yanga yuyarisha caudsaichichu, astahuanbas imasna sirtu actahuas alita ricushcahuashami caudsayachinata ushanguichi. 25Maican Jerusalenbi causac runaguna tapuicallarinaura, Manachu caiga amuguna huanchingahua mascasha puriushca runaga an. 26Chibi aungaya cuti runaguna ñaupacpi rimaugllaita mana pis paita imatas nin. Chasna ashaga amugunahuas cai runaga Dios cachashca quishpichic Cristo agmi nishachu quirinaun. 27Randi cai runa Nazaretmanda shamushcataga yachanchimi, astahuanbas quishpichic Cristo shamushcai mana pihuas yachangachu maimanda pai shamushcataga. 28Jesus Diosta alabana huasibi camachiushcai chi runaguna casna rimaushcata uyasha, sinzhita rimara, Indá canguna ricsihuashcanguichimi, ñuca maibi huiñashcatahuas yachashcanguichimi. Randi mana ñuca munaimandallaga shamushcanichu. Astahuanbas ñuca tucuita pactachic Yaya cachahuacpimi shamushcani. Cangunaga paita mana ricsishami causanguichi. 29Paimi cachamuhuashca. Chasna ñuca paimanda shamuc ashami paitaga ricsini nira. 30Chasna Jesus rimacpiga israel amuguna paita caudsayachingahua japinata munanaura, Munagllaita pai huañuna uras chara mana pactarishca acpi mana pihuas japinata ushanaurachu. 31Chasna chi amuguna piñagllaita ashca runagunami paita quirinaura. Chi quiriccunapura cuintanacunaura, Cai Jesusca Dios cachangaraushca quishpichic Cristochan. Cristo shamushaga cai runamandas mas yali jatun ushaihuan ranagunatachu rangaraun imachari nisha ninaura. 32Runaguna pacalla Jesusmanda chasna rimaucunata fariseogunaga uyasha piñarisha, pagrigunahuan pariu tucusha, Diosta alabana huasita cuirac sundalugunata cachanaura Jesusta japisha apagringahua. 33Chi sundaluguna paihuacpi pactaushcai Jesus runagunata nira, Ñáa mana yapa unaitachu cangunahuan aungarauni, chihuashaga ñucata cachamucpamallatami bulltiangarauni. 34Canguna mascashahuas mana tupahuanguichichu, canguna pactanata mana ushanguichichu ñuca aushcama. 35Chita uyasha israelgunapura tapunacuicallarinaura, Maitashi cai runaga ringaraun ñucanchi mana tupanata ushaibagmaga. Caru llactagunama israelguna causaushcai rishachu chi mana-israel runagunama camachigringaraun. 36Imasna nishata casnaga mascashahuas mana tupahuanguichichu nin, chasnallata ñuca aushcama canguna mana shamunata ushashcamanda nishaga imatata nin nisha cuintanacunaura. 37Chi puchucai jista punhzami mas balic punzhaga ara. Chi punhzaibi Jesus shayarisha sinzhita caparisha rimara, Maicanbas upinayashaga ñucahuagma shamuichi upingahua. 38Diospa shimibi rimashcashinallatami, ñucata quiric runahua shungumandaga causaita cuc yacuguna llucshingauna nin. 39Casna nishaga Jesus Diospa Samaimanda rimara, Maicanbas paita quiric runaga Diospa Samaitami cuitucunga. Pai casna rimara chara jahuapachama mana bulltiashca asha Diospa Samai chara mana shamushca acpi. 40Jesus casna rimashcata uyasha maican runaguna ninaura, Sirtupachami cai runaga Dios rimashcata pasachic shamungarauc runa an. 41Shuccunas ninaura, Paiga Quishpichic Cristo man ninaura. Randi shuccunaga ninaura, Mana. Quishpichic Cristoga mana Galileamandachanga. 42Diospa shimibi quillcashca tiyacca ninmi: Quishpichic Cristoga israelgunata mandac rey amu Davidmanda mirai runa ana man, chasna acpimi amu David causaushca Belen llactaibi pagarina manga. 43Chasna Jesusmanda chicanda yuyarisha chi runaguna ishcai (2) muntun tucunaura. 44Maicangunaga Jesusta japisha caudsayachingahua apanata munanaura, chasna agllaita mana pihuas imatahuas rarachu. 45Jesusta japingahua cachashca sundaluguna bulltiacpi, paigunata cachac fariseogunas chasnallata pagri amugunas tapunaura, Imahuata chi runata mana apamuranguichi nisha. 46Tapucpi cutipanaura, Ima uras pihuas mana chi runa rimashcashinaga rimashcachu. 47Casna paiguna rimacpi fariseoguna caminaura, Cangunahuaschu umachitucushcanguichi. 48Ñáucanchi amugunamandas, chasnallata fariseogunamandas paitaga maicanda quirishca. Mana shucpas. 49Randi cai paita uyac runagunaga Moises mandashca shimigunata mana yachashami caudsayachitucushca anaun, nisha chi amuguna piñasha rimanaura. 50Chasna rimanaupi shuc fariseo runa Nicodemo nishca chi fariseo muntunmanda ara. Paimi shuc uras tuta Jesushuan cuintangahua ric runa ara. Chi shuc fariseoguna chasna Jesusmanda rimanaupi pai randi nira, 51Ñáucanchi mandashcagunaibiga ninmi: Mana pitas caudsayachinata ushanchichu pai rimashcata ñaupa mana uyashallaga, imata pai rashcata yachangahua. 52Nicodemo chasna rimacpi paigunarandi ninaura, Cambas Galilea partimandachangui. Ñáaupa Diospa shimita ricusha yachai, chibimi ricungui mana maican Dios rimashcata pasachic runahuas Galileamandaga shamushcachu. 53Chasna cuintashcahuasha caran runa paihua huasima rinaura.


text: 1Mana ajayaypa Tayta Diosta manacuyänanpä discïpuluncunata Jesús yachasir nergan: 2“Juc marcachöshi Tayta Diosta ni runacunatapis mana mansapacog juez cargan. 3Say marcachöshi targan juc viüda warmipis. Payshi say juezman aywargan: ‘Quejacushgäta arreglaycalämay, taytay’ nir. 4Sayno yaparir yaparir aywaptinpis juezga manashi cäsorgansu. Nircurnashi say juez cayno yarpachacorgan: ‘Diosta mana mansapacurpis ni runacunata mana mansaparpis cay warmipa demandunta jucla arreglashä. Mana arreglaptëga imay hörapis cutiycämongami fastidiamar umäta nanäsinanpä’.” 6Sayno wilaparcurmi Jesús nergan: “Say juez yu runa caycarpis viüda quejacushganta arreglaycaptenga ¿manasurä Tayta Diosninsipis wiyanga payman yäracogcuna manacuyashganta? Manami walälasu pagasta junagta Tayta Diosninsita manacuyanga. 8Manacog cagtaga Tayta Diosninsi mana shuyaräsiylapami yanapanga. Sayno caycaptinpis cay pasaman NOGA cutimushpä ¿tarishäsurä pilapis yäracaycämagta?” 9Juc cutichömi ishcay cära runacunata Jesús wilapargan: 10“Ishcay runashi aywayargan templuman Diosta manacuyänanpä. Jucagshi cargan fariseo y jucagnashi cargan impuesto cobrag. 11Sayshi fariseo cäga ichircur manacorgan: ‘Päquilä, Tayta Dios. Gamta agradëcicö waquin runacunano mana cashgäpitami. Paycunaga cayan suwa, Diosta mana cäsucog, adulteriucho cag. Saynöpis gamta agradëcicö tagay impuesto cobrag runano mana cashgäpita. 12Ayunäpis semänacho ishcay cutimi. Saynölami imaypis diezmöta apä templuman.’ 13Impuesto cobrag cagnashi isanga carulacho ichicuycorgan. Payga jusasapa carshi ciëluman rircäriylapis rircärergansu. Saypa trucanga yupa laquicushpan: ‘Cuyapaycalämay, Tayta Dios. Nogaga jusasapa runami cä’ nergan. 14Saymi impuestuta cobrag cäga wayinman cutergan jusanpita perdonashgana. Fariseo cagtami isanga Tayta Diosninsi perdonargansu. Saynölami mayganpis ishcay cära cagtaga Tayta Diosninsi perdonangasu. Jusayog cashganta tantyacog cagtami isanga perdonangapä.” 15Saypitanami wamracunata Jesús cagman apayargan umanman maquinta churaycur Tayta Diosta manacunanpä. Wamracunata apaycagta ricarmi discïpuluncuna michäyargan. 16Sayno michäyaptinpis wamracunata Jesús gayargan shayämunanpä. Nircurnami discïpuluncunata nergan: “Wamracunata apacayämunanta ama michäyaysu. Wamrano cagcunami Tayta Diospa naupanman chäyangapä. 17Pipis Tayta Diosninsipa naupanman chayta munarga papänin nishganta wamra criyishganno Tayta Diosninsi nishganta criyisun. Wamrano criyegcunalami Tayta Diospa naupanman chäyangapä.” 18Juc mandag runami Jesusta nergan: “Gam imaycatapis musyanquimi, taytay. Saymi tapuculäshayqui. ¿Imatatä ruräman Tayta Diospa naupanman chänäpä?” 19Saymi Jesús nergan: “¿Imanirtä yarpanqui lapantapis musyashgäta? Tayta Diosnilansimi lapantapis musyaycan. 20Tayta Diosninsipa naupanman chänayquipäga mandamientucunata cumpliy. Musyanquimi mandamientucuna cayno nishganta: ‘Ama adulteriucho canquisu. Runa mayiquita ama wanusinquisu. Ama suwacunquisu. Manacagtaga ama pitapis tumpanquisu. Mamayquitawan taytayquita ali ricanqui. 21Niptin say runa nergan: “Saycunataga wamra cashgäpita-pasami lapanta cumplishcä, taytay.” 22Sayno niptin Jesús nergan: “Lapanta cumpliycarpis Tayta Diospa naupanman chänayquipäga jucrämi pishëshunqui ruranayquipä. Lapan imayquicunatapis ranticuycur guellayta muchogcunata aypuy. Nircur nogawan aywashun yachasishgäta yachacunayquipä. Sayno rurashpayquega gloriaman riquëzayquita churacognömi caycanqui.” 23Sayno niptinmi say runa laquicorgan segaypa rïcu cashpan. 24Laquish caycagta ricar Jesús nergan: “¡Ajami caycan rïcu runacuna Tayta Diospa naupanman chäyänanpäga! 25Auja uchcupa camëllo päsayta mana camäpacushganno rïcu runapis quiquilanpitaga Tayta Diospa naupanman chayta manami camäpacunsu.” 26Sayno niptinmi wiyagcuna Jesusta tapuyargan: “Sayno captenga ¿pirä salvaconga?” nir. 27Niyaptin Jesús nergan: “Quiquilanpitaga runacuna manami salvacuyta camäpacuyansu. Tayta Dioslami pitapis salvan.” 28Saymi Pedro nergan: “Nogacunaga lapantami imaycätapis cachariyashcä gamta gatiräyänäpä, taytay.” 29Sayno niptin Jesús nergan: “Tayta Diosninsipa wilacuyninta wilacunayqui cash wauguiquicunata, paniquicunata, mamayquita, taytayquita, suriquicunata, wayiquita y chacrayquicunatapis cacharerga cay pasacho pachac (100) cuti mastami chasquinquipä. Saynöpami paniquipis, wauguiquipis, mamayquipis, taytayquipis, chacrayquicunapis y wayiquicunapis gampa canga. Isanga wilacuynëta wilacushgayquipita runacuna chiquiyäshunquipämi. Sayno captinpis Tayta Diospa naupanman char imayyagpis cushishmi cawanquipä.” 31Saypitami chunca ishcay (12) acrashgan cag discïpuluncunata gayaycur Jesús nergan: “Musyayanquimi Jerusalenpa aywaycashgansita. Jerusalenman chashgami Tayta Diosninsipa profëtancuna guelgayashgannöla lapanpis NOGATA päsamanga. 32Saymi wanusimänanpä mana Israel runacunapa maquinman autoridäcuna entregayämanga. Paycunami asipäyämanga, ashliyämanga y togapäyämangapis. 33Saynöpis astarcamar wanusiyämanga. Sayno captinpis quimsa junagtaga cawarimushämi.” 34Sayno niptin discïpuluncuna manami tantyayargansu imapita parlaycashgantapis. 35Saypita Jericó marcaman Jesús yaycuycaptinna nänicho jamaraycargan juc gapra runa caridäta manacur. 36Sauraga asca runacuna aywaycagta mayarmi say gapra runa tapucorgan pï päsaycashgantapis musyananpä. 37Tapucuptinmi wilayargan: “Nazaretpita cag Jesusmi päsaycan” nir. 38Wilaycuptinmi gayacorgan: “¡Rey Davidpa castan Jesús, cuyapaycalämay!” nir. 39Saymi puntanta aywaycagcunaga say gaprata olgutupäyargan upälacunanpä. Sayno olgutupäyaptinpis masrämi gayacorgan: “¡Rey Davidpa castan Jesús, cuyapaycalämay, ari!” nir. 40Sayno gayacushganta wiyarmi Jesusga ichicuycushpan gayasimorgan. Naupanman chaycasiyaptinna taporgan: 41“¿Imacho yanapänätatä munaycanqui?” nir. Gapranami nergan: “¡Nawë ricanantami munaycä, taytay!” 42Niptin Jesús nergan: “¡Ricayna! Yäracamayniquipami canan nawiqui ricangana.” 43Sayno niptinmi jinan höra gaprapa nawincuna ricarganna. Ricarnami Jesuspa guepanpa aywargan Tayta Diosninsita alabaraycar. Sayta ricaycur lapan runacuna Tayta Diosninsita alabayargan.


text: 1Pablo Silashuan Filipos llactamanda llucshisha risha Anfípolis, Apolonia nishca llactagunata pasanaura. Chasna risha pactanaura Tesalonica nishca llactai. Chibimi tiyara israelguna tandarina huasi. 2Chasna tiyacpi Pablo chi huasima yaicura paihua causai chasna acpi. Caran semana, israelguna samana punzhata, quimsa (3) semanagama pai Diospa shimita yachachiupi cuintanacunaura. 3Paigunata Diospa shimita alita yachachira casna nisha, Quishpichic Cristoga turmintarisha huañuna mara, chasnallata huañushcahuasha causarina mara. Ñáuca cangunata rimaushca Jesusca chi causaric Cristollata man. 4Pablo chasna camachicta uyasha maican israelguna quirisha Pablogunahuan tucunaura. Chasnallata yapa ashca Diosta manzhac mana-israel griegoguna, ashca cullquiyuc huarmigunandi quirinaura. 5Chasna ashca quiriucunata ricusha israelguna Pablogunata yapa piñanaura. Piñashami ashca yanga puriu mana ali runagunata tandachinaura. Chasna rasha intiru llactata nuspachinaura. Chihuasha Jasonba huasibi yaicunaura Pablota Silastas mascasha japisha runaguna maquima cungahua nisha. 6Astahuanbas Pablo illacpi mana tupasha Jasonda shuc quiriccunandi japisha mandac amuguna ñaupagma pushasha caparinaura, Cai tucui partibi turmintachiu runaguna caima shamushcauna. 7Jasonmi cai runagunata paihua huasima yaicuchira. Paigunaga ñucanchi romanogunata mandac jatun amu Cesar rimashcatas mana pactachinaunzhu. Astahuanbas paiguna rimanaun Cesarba randimanda shuc jatun amu Jesus nishcaga tiyanmi nisha caparinaura. 8Chasna capariucunata uyasha chi llactaibi tiyac amugunahuas runagunahuas piñasha mas nusparisha caparinaura. 9Chasna asha amuguna mandacpi Jason chi shuccunas paganaura. Chihuasha cacharinaura. 10Chasna tucucpi quiriccuna chi tutallata Pablota Berea nishca llactama cachanaura. Chi llactama pactacpi israelguna tandarina huasibi yaicunaura. 11Berea llactaibi tiyauc runagunaga Tesalonica llactaibi tiyac runagunamanda mas ali shungu manaura. Paiguna Diospa shimita ali munaihuan uyanaurami, chasnallata caran punzha Diospa shimita ricunaura Pablo camachishcaga sirtuchu nisha. 12Chasna rasha ashca israelguna quirinaura, chasnallata ashca yuyaiyuc griego huarmigunas carigunahuas quirinaura. 13Pablo chasna Diospa shimita Berea llactaibihuas camachishcata uyasha Tesalonicamanda mana quiric israelguna rinaura Bereama. Pactasha chibihuas intiru llactata turbachinaura. 14Chasna ranaupi Bereaibi tiyac quiriccuna chi urasllata huairashina Pablota cachanaura costa partima. Randi Silas Timoteondi chillai saquirinaura. 15Pablota cumpañasha pushaccuna Atenas nishca llactagama pushasha saquigrinaura. Paiguna chimanda bulltiausha Silasma Timoteoma Pablo rimashca shimita apanaura casna nishcata, Uctalla shamunauchun Atenas llactaibi ñucahuan tupanacungahua. 16Pabloga Atenas llactaibi Silasta Timoteota chapaushcai tucui intiru llactaibi ashca caspimanda rashca yanga dioscunata ricura. Chigunata ricusha pai yapa llaquirisha tiyaura. 17Chasna llaquirisha israel tandarina huasibi israelgunahuas Diosta manzhac mana-israel griego runagunahuanbas cuintanacunaura. Chasnallata caran punzha chi llacta pulasai tuparic runagunahuanbas cuintanacunaura. 18Pablo chasna cuintacpi maican epicureo nishca, maican estoido nishca yachachiushca runaguna Pablo yachachishcaga mana chasnachan ninaura. Maicanguna paita asisha, Cai shimisapa runaga imatata rimaun nisha asinaura. Pai Jesusmanda chasnallata causarinamanda camachiupi maicanguna rimanaura, Paiga shuc mushuc dioscunamandami rimaun nisha. 19Chasna nisha Pablota Areópago nishcama pushanaura. Chibiga ima shimitahuas uyangahua nisha tandariccuna anaura. Chasna acpi Pablota chima pushasha ninaura, Can mushuc yachachiushcata ñucanchihuas yachanata munanchi. 20Ima uraspas ñucanchi mana uyashca shimigunata can rimangui. Chita yachanata munanchi, can rimaushca shimiga ima tan nisha paita tapunaura. 21Tucui chi Atenas llactaibi causaccunahuas caru llactamandagunahuas mushuc shimita uyasha nisha chishacta yapa cuintanacusha tiyac anaura. 22Chasna Pablota tapucpi pai tucui runaguna ñaupacpi shayarisha camachingahua callarira, Atenas runaguna canguna yapa caspi dioscunata alabaccunata ricuni. 23Ñáuca caibi puriusha canguna alabangahua rashcagunai shucta tuparani casna nisha quillcariauta: MANA RICSIUSHCA DIOSPAGMI nisha. Cai canguna mana ricsishallata alabaushca Diosmanda ñuca caimandami cangunata rimauni. 24Cai pachata tucui caibi tiyaucunatas Diosmi rara. Paiga jahuapachaibi cai pachaibis amu ashcamandami mana runa rashca huasigunaibi causacchan. 25Chasnallata runa rashcatas Dios mana minishtinzhu. Astahuanbas paimi tucui ñucanchi causaitas samaitas tucui ñucanchi minishtishcagunatahuas cun. 26Shuc runamandallami tucui tunu runagunata huiñachira intiru allpaibi causanauchun nisha. Chasnallata paimi runaguna ima uras causanatas maibi causanatahuas churara. 27Pai chasnami rara tucui runaguna ñucata mascasha tupahuanauchun nisha. Sirtumi Dios caran shucpa mayanbimi tiyaun, ñucanchimanda mana caruibichu tiyaun. 28Chasna acpi paimandami causaunchi puriunchi imatahuas raunchi. Cangunamandallata shuc quillcac runa casna rimashca: Ñáucanchiga Diosmanda miraiguna manchi nisha. 29Ñáucanchi sirtupacha Diosmanda miraiguna ashaga ama yuyarishunchi Diosca runa ushaimanda rashca man nisha. Ima curimanda cullquimandas rumihuanbas Dios rashcami an nisha ama yuyaringuichichu. 30Ñáaupa uras runaguna yuyai illacta racpihuas Dios mana imatas rarachu. Cunanga pai tucui runagunata nin: Canguna jucha rashcata saquisha ñucata catihuaichi nisha. 31Pai ña shuc punzhata alichishcami tucui runagunata alita taripangahua. Paimi Jesusta churashca taripac achun nisha. Paimi Jesus huañushcamanda causachishcaraicu tucui runagunata taripangaraushcata yachanchi. Chasna nisha Pablo chi Areópago nishcaibi cuintara. 32Runa huañushcamanda cuti causaringami nisha Pablo cuintacpi maicanguna yapa asinaura. Chasnallata maicangunas rimanaura, Can yachachishcata shuc uraspas cuti uyanata munanchi nisha. 33Chasna paiguna rimashcahuasha Pablo chi tandarishcamanda llucshisha rira. 34Maicangunalla Pablo camachishcata uyasha Jesusta quirinaura. Areópago muntunmanda shuc Dionisio nishca runaga quirira, chasnallata Damaris nishca huarmihuas, shuccunahuas quirinaura.